title: Haaparanta-Tornion Palloveikot

text: Seuraavat kaudet joukkueella ovat menneet Allsvenskanin pohjoislohkossa. Valmentajana kahtena vuonna eli 2011–2012 toimi Anders Strömbäck ja kaudella 2012–2013 kaksikko Vesa Vuokila ja Paulus Pörhölä. Hänen jälkeensä keväällä 2013 valmentajanpestiin tuli venäläinen Andrei Nuzhdinov Vuokilan toimiessa kakkosvalmentajana. HT Bandy kuten myös Kalix Bandy ovat joutuneet kokemaan pitkät pelimatkat, sillä joukkueiden vastustajat niin Elitserienissä kuin Allsvanskanissa tulevat Tukholman pohjoispuolelta yli 500 kilometrin päästä.


title: Matias Keskinen

text: Matias Keskinen (22. tammikuuta 1922 Petäjävesi – 3. elokuuta 1997 Vuolijoki) oli suomalainen kansantaiteilija, valokuvaaja, elokuvantekijä ja kuvanveistäjä. Hänen tunnetuin teoksensa oli presidentti Urho Kekkosen päätä esittänyt 20 tonnin painoinen ja kolme metriä korkea betonipatsas, joka rikkoontui vuonna 1989 kun sitä oltiin siirtämässä pois Oulun Rotuaarilla pidetystä näyttelystä. Keskinen valmisti myös useita Kekkosta esittäviä pienoispatsaita.


title: Matias Keskinen

text: Keskinen harrasti 1950-luvun alussa nyrkkeilyä ja voitti useita valtakunnantason hopeamitaleita. Urheiluharrastuksen sivussa Keskinen alkoi valmistaa palkintopatsaina käytettyjä miniaatyyrimaisia urheilijahahmoja. Hankkiakseen kuvanveistossa tarvittavaa tietämystä Keskinen oli opissa valimossa, ja hän myös opiskeli Vapaassa taidekoulussa Helsingissä.


title: Matias Keskinen

text: Keskinen kuvasi 1950-luvulla myös 8 mm kaitafilmejä ja valokuvasi elokuvastillejä. 1960-luvun alussa hän perusti yhdistyksen, joka vuokrasi Ateneumin läheltä elokuvateatterin mainoskaapin, jossa esiteltiin sitten usean vuoden ajan "Ajanfilmi"-nimisen kuvitteellisen elokuvateatterin ohjelmistoa still-kuvien avulla; kuvissa Keskinen itse esiintyi eri elokuvarooleissa. Ajanfilmi "esitti" muun muassa keisari- ja Tarzan-aiheisia elokuvia. Keskinen toimi myös parturina Helsingin yömajoissa stepaten ja laulaen parturoinnin lomassa. Hiusten leikkuun jälkeen hän puki asiakkaan keisarin vaatteisiin ja otti hänestä sitten valokuvan.


title: Matias Keskinen

text: Vuonna 1975 Keskinen valmisti sarjan presidentti Kekkosta esittäviä pienoisrintakuvia, joita jaettiin Helsingin Etyk-kokoukseen osallistuneille valtionpäämiehille. Samalla vuosikymmenellä Keskinen alkoi myös rakentaa betonista suurta Kekkosen päätä. Tässä vaiheessa hän asui Pielavedellä. Vuonna 1982 Keskinen muutti Vuolijoelle ja siirsi 20 tonnia painaneen vielä keskeneräisen patsaansa sinne. Patsas valmistui 1984, ja se oli esillä yksityisellä maa-alueella Vuolijoella. Kesällä 1989 Oulun Rotuaarilla oli veistosnäyttely, jossa myös Kekkospää oli esillä. Lokakuussa 1989 Oulun kaupunki päätti siirtää Kekkospatsaan pois ennen Neuvostoliiton presidentin Mihail Gorbatšovin vierailua Oulussa. Siirtopäätöstä perusteltiin sillä, että patsas olisi herättänyt kiusallista huomiota vierailua seuranneessa kansainvälisessä lehdistössä. Patsas hajosi kuitenkin 25. lokakuuta 1989 kuljetuksen aikana, ja sen jäännökset vietiin Oritkarin satama-alueelle täytemaana käytettäväksi. Vaikka patsas oli vakuutettu, Keskinen ei saanut korvausta sen hajoamisesta vakuutusyhtiöltä tai Oulun kaupungilta, sillä rikkoontumisen syyksi selitettiin patsaan tekovika. Toisen käsityksen mukaan patsasta nostettaessa oli nostoköydet kiinnitetty väärin. Kekkospatsaan tuhoa pidettiin yhden aikakauden päättymisenä, sillä pari viikkoa myöhemmin murtui Berliinin muuri ja kylmän sodan kausi päättyi.


title: Matias Keskinen

text: Oululaiset Kari Blomster ja Matti Ollikainen ovat 2000-luvun alussa esittäneet 1989 valmistunutta "Oulun Urho" -trubaduurishow'ta, joka kertoo Keskisen kekkospatsaan tuhoutumisesta Oulussa.


title: Matias Keskinen

text: Vuonna 1991 Veli Granö teki Keskisestä tunnin mittaisen "Matias Keskisen kuviteltu elämä" -nimisen dokumenttielokuvan. Elokuvassa on mukana Keskisen kuvaamia 8 mm kaitafilmejä ja kotivideoita.


title: Don Lever

text: Donald Richard "Cleaver" Lever (s. 14. marraskuuta 1952 South Porcupine, Ontario, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä.


title: Don Lever

text: Vancouver Canucks varasi Leverin ensimmäisellä kierroksella varausvuorolla 3.


title: Don Lever

text: Lever aloitti NHL-uransa Vancouverissa kaudella 1972–1973 ja pelasi joukkueessa kahdeksan kautta ennen siirtymistään kesken kauden 1979-1980 Atlanta Flamesiin. Vancouverissa Lever teki kuudella kaudella runkosarjassa yli 20 maalia.


title: Don Lever

text: Lever ehti pelata Atlantassa, kunnes kuin joukkue muutti Kanadaan ja otti nimekseen Calgary Flames. Kaudeksi 1981–1982 Lever siirtyi Colorado Rockiesiin. Jo toisen kerran peräkkäin Leverin joukkue vaihtoi paikkakuntaa, kun Rockies muutti kauden 1981–1982 jälkeen New Jerseyyn ja otti nimekseen New Jersey Devils. Lever valittiin Devilsin seurahistorian ensimmäiseksi kapteeniksi ja hän teki seuran historian ensimmäisen maalin. Kaudeksi 1985–1986 Lever siirtyi Buffalo Sabresiin, jossa pelasi kaksi kautta ennen kuin lopetti uransa vuonna 1987. Lever pelasi ssa vuonna 1982.


title: Don Lever

text: Lever pelasi Kanadan maajoukkueessa vuoden 1978 jääkiekon maailmanmestaruuskilpailuissa.


title: Don Lever

text: Lever tunnettiin peliurallaan hyvänä erikoistilannepelaajana.


title: Don Lever

text: 9. maaliskuuta 2009 Lever nimitettiin Montreal Canadiensin apuvalmentajaksi, mutta sopimusta ei uusittu kaudeksi 2009-2010.


title: Don Lever

text: Nykyään Lever toimii kykyjenetsijänä Chicago Blackhawksille.


title: Lakshmi Planum

text: Lakshmi Planum eli Lakshmin tasanko on suuri ylänköalue Venuksessa. Se on nimetty hindujen vaurauden ja tiedon jumalattaren Lakshmin mukaan. Tasangon halkaisija on noin 2 345 kilometriä.


title: Lakshmi Planum

text: Lakshmi Planum sijaitsee Ishtar Terran länsiosassa ja nousee noin 3,5 kilometriä Venuksen pinnan keskikorkeuden yläpuolelle. Tasanko on ilmeisesti syntynyt suuren laavapurkauksen seurauksena.


title: Helene Söderlund

text: Helene Söderlund (s. 1987) on ruotsalainen hiihtosuunnistaja ja maailmanmestari. Seuratasolla hän edustaa IFK Mora Skidklubbia.


title: Helene Söderlund

text: Nuorten MM-kilpailuissa vuosina 2005–2007 Söderlund voitti yhden kullan, neljä hopeaa ja yhden pronssin. Hiihtosuunnistuksen maailmancupin kokonaiskilpailussa kaudella 2007–2008 hän sijoittui 15:nneksi. Aikuisten MM-kilpailuissa Rusutsussa 2009 hän voitti mitalin kaikilta matkoilta. Viestistä hän voitti kultaa Marie Ohlssonin ja Josefine Engströmin kanssa, keskimatkalta ja sprintistä hopeaa sekä pronssia pitkältä matkalta.


title: Maat Mons

text: Maat Mons on Venuksen korkein tulivuori. Vuori on nimetty egyptiläisen oikeuden ja totuuden jumalattaren Maatin mukaan.


title: Maat Mons

text: Maat Mons kohoaa 8 kilometriä planeetan keskimääräistä pinnankorkeutta ylemmäs. Vuoren huipulla on suuri kaldera, jonka läpimitta on noin 30 kilometriä. Kalderan sisällä on viisi pienempää kraatteria. Tulivuori on luotainten havaintojen mukaan ollut aktiivinen melko äskettäin.


title: Madjarabit

text: Madjarabit (tai "madjaraabit") ovat Nubiassa, nykyisen Egyptin ja Sudanin rajalla asuva kansanryhmä joka pitää itseään unkarilaisena. Heidän nimensä on nubialais-unkarilainen yhdyssana ("madjar" + "aab" - unkarilainen heimo, ei siis "madjaarilais-arabi"). Mohamed Hasan Osmanin, "Madjarabien Liiton" puheenjohtajan mukaan madjarabeja on arviolta 50 000–60 000, orientalisti István Fodorin mukaan heitä on vain 10 000–12 000.


title: Madjarabit

text: Nykyään nubiaa puhuvia madjarabeja asuu Nubian egyptiläisessä osassa, alun perin he asuivat Aneban, Tuskan, Gattan ja Ibrimin kylissä. Vuonna 1964, kun Assuanin pato oli valmistunut, kylät ja Wadi Halfan kaupunki jäivät vesimassojen alle. Egyptin hallitus on rakentanut kyliä uudestaan lähelle Kom Omboa. Nubian ulkopuolella madjarabeja asuu Kairossa, Aleksandriassa ja Mansurassa. Sudanissa heillä oli merkittävä yhdyskunta Wadi Halfassa ja siellä sijaitsevalla Madjararti-saarella. Padon rakennuksen jälkeen he muuttivat Hasm el-Kirban kylään. Madjarabeja asuu vielä Khartumissa, Atbarassa ja Port Sudanissa. Madjarabien toinen ryhmä, joka käyttää arabiaa äidinkielenään, asuu nykyisin Assuanissa.


title: Madjarabit

text: Perimätiedon mukaan madjarabien esi-isät saapuivat Egyptiin vuonna 1517 Osmanien valtakunnan sulttaani Selim I:n hyökkäysarmeijan kanssa. He kuitenkin käynnistivät kapinan Aleksandriassa, jonka epäonnistuttua he pakenivat Ibrahim el-Magyarin ("Abraham Unkarilainen", toisessa lähteessä "Hasan el-Magyar") johdolla Wadi Halfaan.


title: Madjarabit

text: Tarinaa tukee se, että jesuiittamunkki Gábor Pécsváradi kertoi kirjoittamassaan kirjeessä tavanneensa henkilökohtaisesti osmanien armeijassa palvelevia unkarilaisia sotilaita Jerusalemissa vuonna 1516.


title: Madjarabit

text: Assuanissa asuvien madjarabien alkuperästä on toisenlainen tarina. He saapuivat sinne arkkiherttuatar Maria Teresia aikana, ja he – toisin kuin alun perin kristilliset madjarabit – olivat jo saapuessaan muslimeita. He polveutuvat todennäköisesti niistä unkarilaisista, jotka kääntyivät Osmanien valtakunnan aikana muslimeiksi, ja jotka Maria Teresia hääti Unkarista.


title: Madjarabit

text: László Almásy (josta kertoo yhdeksällä Oscarilla palkittu elokuva "Englantilainen potilas") teki monta lento- ja automatkaa Egyptiin, Sudaniin ja Libyaan 1920–1930-luvuilla. Nubiassa hän tapasi madjarabeja. Madjarabit suunnittelivat suuren lähetystön lähettämistä Unkariin, mutta toinen maailmansota esti sen.


title: Madjarabit

text: Orientisti István Fodor teki tieteellisen matkan madjarabien maalle vuonna 1993.


title: Madjarabit

text: Unkarilaisten Maailmanliitto otti madjarabit jäsenekseen vuonna 1992.


title: Madjarabit

text: István Fodor keräsi muutamia sananlaskuja madjarabeista, joita pidetään osoituksina siitä, että heidän alkuperänsä ei ole arabialainen:


title: Kontiolahden Isku

text: Kontiolahden Isku (lyh. Ko-Isku) on kontiolahtelainen urheiluseura, jonka päälaji on lentopallo. Seura on perustettu vuonna 1985. Seuran miesten edustusjoukkue nousi kaudeksi 2009–2010 ykkössarjaan, missä se pelaa etelä- eli kakkoslohkossa. Kotiottelunsa joukkue pelaa Lehmon koulun liikuntasalissa.


title: Herta Müller

text: Herta Müller (s. 17. elokuuta 1953 Nițchidorf, Banat, Romania) on Saksassa nykyisin asuva romaniansaksalainen kirjailija. Hänelle myönnettiin Nobelin kirjallisuuspalkinto 2009. Nobel-komitean perustelussa sanotaan, että hän ”kuvaa riistettyä maisemaa tiiviillä runoudellaan ja suorapuheisella proosallaan”.


title: Herta Müller

text: Müllerin tuotanto koostuu esseistä, romaaneista ja runoudesta. Hänen tuotantonsa pääaiheita on Romaniassa asuvan saksankielisen vähemmistön huono kohtelu Nicolae Ceaușescun diktatuurin alla.


title: Herta Müller

text: Herta Müller syntyi saksankielisellä Baanaatin alueella Romaniassa vuonna 1953. Hän kuuluu Romanian saksalaisvähemmistöön, tarkemmin Baanaatin svaabilaisiin (). Ylioppilastutkinnon jälkeen Müller opiskeli Timișoaran läntisessä yliopistossa germanistiikkaa ja romanialaista kirjallisuutta. Vuonna 1976 hän aloitti työt kääntäjänä eräässä koneyrityksessä, mutta joutui jättämään työn vuonna 1979 kieltäydyttyään yhteistyöstä Romanian salaisen poliisin Securitaten kanssa. Hän hankki elantonsa opettamalla kouluissa ja lastentarhoissa ja antamalla yksityistä saksanopetusta.


title: Herta Müller

text: Müllerin ensimmäinen teos "Matala maa" ilmestyi Romaniassa sensuroituna vuonna 1982, ja kaksi vuotta myöhemmin kokonaisuudessaan Saksassa. Hänellä oli läheisiä yhteyksiä "Aktionsgruppe Banat" -ryhmittymään, jonka jäsenet joutuivat Romaniassa vaikeuksiin. Müller itse ei kuitenkaan ollut ryhmän varsinainen jäsen. Vuonna 1987 Romanian hallintoa julkisesti arvostellut Müller muutti silloisen aviomiehensä, kirjailija Richard Wagnerin kanssa Länsi-Saksaan.


title: Herta Müller

text: Müllerin tuotannon toistuvia teemoja on sanottu olevan sorto, pako ja diktatuuri. Hän on julkaissut 22 teosta ja niitä on käännetty yli 20 kielelle. Suomeksi on julkaistu neljä kirjaa Tammen Keltaisessa kirjastossa ja romaani "Hengityskeinu" Otavan kirjastossa.


title: Herta Müller

text: Müllerin romaani "Hengityskeinu" perustuu runoilija Oskar Pastiorin kokemuksiin pakkotyöläisenä Neuvostoliitossa.


title: Ykkösen kausi 1998

text: Ykkönen on Suomen toiseksi korkein jalkapallon sarjataso. Kaudella 1998 sarja pelattiin kahtena 10 joukkueen lohkona. Runkosarja oli kaksinkertainen. Lohkojen viisi parasta joukkuetta pelasivat yhteisen noususarjan. Noususarja pelattiin yksinkertaisena ja joukkueet saivat bonuspisteitä runkosarjan sijoituksen mukaan. Sarjasta nousi suoraan kolme parasta joukkuetta, koska Veikkausliigan joukkuemäärää nostettiin kymmenestä kahteentoista kaudeksi 1999. Neljänneksi sijoittunut karsi liigapaikasta Veikkausliigan toiseksi viimeisimmän kanssa. Sarjanousijat olivat suoraan FC Lahti, KTP ja FC Inter Turku. Karsintojen kautta Veikkausliigaan nousi TPV.


title: Ykkösen kausi 1998

text: Runkosarjojen viisi viimeistä joukkuetta pelasivat omissa lohkoissaan yksinkertaisen putoamissarjan, jossa runkosarjojen pisteet otettiin mukaan. Kaksi viimeistä joukkuetta putosivat suoraan Kakkoseen.


title: Ykkösen kausi 1998

text: Joukkueet saivat bonuspisteitä seuraavasti: lohkojen voittajat 5, toiseksi sijoittuneet 3, kolmanneksi sijoittuneet 2 ja neljänneksi sijoittuneet 1 pisteen. TPV ja Ilves pelasivat uusinnan neljännestä sijasta, jonka TPV voitti 4–1. Ottelua oli katsomassa 3 620 henkeä. TPV karsi liigapaikasta Finnairin Palloilijoiden kanssa ja nousi Veikkausliigaan vierasmaalisäännöllä.


title: Garry Unger

text: Garry Douglas "Iron Man" Unger (s. 7. joulukuuta 1947 Edmonton, Alberta, Kanada) on uransa lopettanut kanadalainen jääkiekkoilija, pelipaikaltaan keskushyökkääjä.


title: Garry Unger

text: Unger pelasi NHL:ssä 16 kautta vuosina 1967-1983 pelaten Toronto Maple Leafsissa, Detroit Red Wingsissa, St. Louis Bluesissa, Atlanta Flamesissa, Los Angeles Kingsissa ja Edmonton Oilersissa.


title: Garry Unger

text: Unger pelasi NHL:n runkosarjassa 1105 ottelua ja teki tehopisteet 413+391=804 ja sai 1075 jäähyminuuttia.


title: Garry Unger

text: Unger pelasi 914 perättäistä ottelua NHL:ssä 24. helmikuuta 1968 ja 21. joulukuuta 1979 välisenä aikana. Vain Doug Jarvis on pelannut enemmän perättäisiä otteluita NHL:ssä.


title: Garry Unger

text: Jääkiekkouran jälkeen Unger toimi vuosina 1989–2004 päävalmentaja IHL:ssä ja CHL:ssä. Hänen valmentamansa Tulsa Oilers voitti CHL:n mestaruuden vuonna 1993.


title: Ilmari Salminen (kansantaiteilija)

text: Ilmari ”Imppu” Salminen (1929 Helsinki – 2008) oli suomalainen Petäjävedellä asunut kansantaiteilija jolla oli oma ITE-taiteen museo Petäjäveden Metsäkulmalla sijainneessa kotimökissään.


title: Ilmari Salminen (kansantaiteilija)

text: Salminen vietti lapsuusvuotensa Helsingin Eirassa mutta sota-aikana hän muutti pakoon Helsingin pommituksia Paavo-setänsä maatilalle Petäjävedelle ja asui siellä siitä lähtien maata viljellen ja hevosia hoitaen. Sedän kuoltua 1986 tila siirtyi Impulle ja hän alkoi pian rakentaa mökkiinsä omaa ”Imppulandiaa”. Mökin seinillä oli Salmisen tekemiä kuvia joissa keskellä olevan tavallisesti lehdestä leikatun valokuvan ympärille oli piirretty itämaista mandalaa muistuttava monimutkainen pisteistä ja viivoista koostuva symmetrinen kuvio. Valokuvat saattoivat esittää julkisuuden henkilöitä tai ne olivat esimerkiksi auto-, eläin- tai tyttökuvia.


title: Ilmari Salminen (kansantaiteilija)

text: Salmisella oli myös kotiseutumuseo jossa oli esillä omatekoisia pyssyjä ja rahaa sekä erilaisia Salmisen keräämiä vanhoja esineitä. ”Mediapajassa” oli Impun koristelemia vanhoja televisioita ja radioita sekä omatekoisia satelliittikännyköitä joilla Imppu otti yhteyttä maailman johtajiin. Museon kokoelmiin kuuluivat myös UFO-asemat ja pulloista sekä hehkulampuista kootut tutkaukot. Museon vieraita Imppu viihdytti kaksirivisellä haitarillaan soittaen omia ITE-sovituksiaan.


title: Furl

text: Furl ("File Uniform Resource Locators") oli tutkijoiden suosima linkkien jakopalvelu, joka sittemmin lakkautettiin ja yhdistettiin Diigoon. Se perustettiin vuonna 2003. Furl tarjosi ryhmät, linkkien arvioinnin, sekä linkitettyjen sivujen tallentamisen muistiin (ei kuvista eikä linkitetyistä resorsseista), joten linkittämäsi sisältö pysyi tallessa pysyvästi, vaikka sisältö hävisikin alkuperäisestä paikastaa, näin ollen vanhentuvat ja muuttuvat linkit olivat pienempi ongelma.


title: Brad Sellers

text: Bradley Donn ”Brad” Sellers (s. 17. joulukuuta 1962 Warrensville Heights, Ohio) on yhdysvaltalainen entinen koripalloilija. Sellers varattiin NBA:han vuonna 1986.


title: ...For the Kids

text: ...For the Kids on rap rock-yhtye Gym Class Heroesin ensimmäinen studioalbumi. Albumi julkaistiin joulukuussa 2001.


title: Hacklab

text: Hacklab (tunnettu myös nimityksillä hackerspace, hackspace, häckläb ja makerspace) on fyysinen tila, jossa tieteestä, teknologiasta ja digitaalisesta taiteesta kiinnostuneet voivat tavata, viettää aikaa yhdessä ja tehdä yhteistyötä. Hakkerikommuuni voidaan nähdä avoimena yhteisöllisenä laboratoriona, konepajana, työpajana ja/tai studiona jossa kaikki iästä, syntyperästä ja varakkuudesta riippumatta voivat tavata sekä jakaa resursseja ja osaamista liittyen kaikenlaiseen rakenteluun tai valmistamiseen/korjaamiseen. Hakkeritilat muodostavat infrastruktuurin tällaiselle toiminnalle: huoneet, ruoka ja virvokkeet, sähkö, tietokoneet ja palvelimet, internetyhteyden, audio ja videolaitteet sekä kaikenlaiset työkalut, joiden käyttöön ei välttämättä yksityishenkilöillä ole minkäänlaisia mahdollisuuksia.


title: Hacklab

text: Mahdollisuuksia rajoittaa vain käytössä olevat työkalut ja tila, mutta kun jäsenmäärä ja työkalukapasiteetti kasvaa tiloissa ympäri maailmaa, ovat mahdollisuudet rajattomat.


title: Hacklab

text: Jäsenmaksut ovat usein ainoa rahoitus, mutta myös ulkopuolisien sponsorien käyttö on mahdollista, minkä lisäksi sosiaalikeskuksissa tai vallatuissa tiloissa toimiminen on tuttua Euroopassa.


title: Greasy Kid Stuff

text: Greasy Kid Stuff on rap rock-yhtye Gym Class Heroesin toinen EP. Se julkaistiin vuonna 2000.


title: Janus Putkonen

text: Janus Putkonen (s. 1974 Pernaja) on suomalainen teatteriohjaaja ja käsikirjoittaja. Putkonen on toiminut Porvoon Teatterin ohjaajana ja käsikirjoittajana vuodesta 1996. Hän on myös näytellyt ja tehnyt lavastus-, valaistus- ja äänisuunnitteluja. Putkonen toimi Verkkomedia-sivuston päätoimittajana ja asui Nakhon Sawanissa Thaimaassa, mutta on asunut Donetskissa heinäkuusta 2015 lähtien, jonne hän on perustanut Donetskin kansantasavallan asioista kertovan englanninkielisen Doni news -uutistoimiston.


title: Janus Putkonen

text: Putkonen oli vuoden 1995 Mr. Finland -kilpailun lehdistön suosikki, mutta ei sijoittunut palkintosijoille. Syyskuussa 2016 hän nousi julkisuuteen tarjottuaan Ilja Janitskinille poliittista turvapaikkaa Donetskin kansantasavallasta.


title: Janus Putkonen

text: Janus Putkosen vanhemmat ovat oopperalaulaja Marko Putkonen ja teatteriohjaaja Tuovi Putkonen. Hänellä on kaksi siskoa, joista vanhempi Krista Putkonen-Örn on näyttelijä.


title: Fokino (Brjanskin alue)

text: Fokino () on kaupunki ja kaupunkipiirikunta Brjanskin alueen Venäjällä. Se sijaitsee Desnan sivujoen Bolvan rannalla 16 kilometriä Brjanskista pohjoiseen. Kaupungin kautta kulkee Brjanskin ja Vjazman välinen rautatie. Asukkaita on 13 876 henkeä (vuonna 2010).


title: Fokino (Brjanskin alue)

text: Paikkakunta on saanut alkunsa vuonna 1899 perustetun sementtitehtaan asuintaajamasta. Aluksi sen nimenä oli "Tsementnyi". Vuonna 1964 siitä tuli kaupunki, joka nimettiin vallankumoussankari I.I. Fokinin mukaan. Sementtitehtaan lisäksi siellä on nykyään myös muuta rakennustarviketeollisuutta.


title: Magnar Estenstad

text: Magnar Estenstad (27. syyskuuta 1924 Hølonda – 13. toukokuuta 2004 Hølonda) oli norjalainen hiihtäjä, jonka uran huippuvuodet ajoittuivat 1950-luvulle.


title: Magnar Estenstad

text: Vuonna 1952 Estenstad hiihti Oslon olympiakisoissa pronssille 50 kilometrin kilpailuissa ja saavutti viestijoukkueessa hopeaa. Samana vuonna hän voitti Holmenkollenin 50 kilometrin kilpailun.


title: Magnar Estenstad

text: Maansa mestaruuskilpailuissa Estenstad mm. voitti viidesti 50 kilometrin hiihdon, ensimmäisen kerran jo 23-vuotiaana.


title: Arto Ali-Eskola

text: Arto Ali-Eskola (s. 1948 ) on suomalainen Marttilassa asuva ITE-taiteilija ja kuvanveistäjä, joka on tunnettu betoniveistoksistaan.


title: Arto Ali-Eskola

text: Ali-Eskola tekee betoniveistoksia itse kehittämällään valutekniikalla. Hän kaivaa maahan suuren kuopan, jonne hän pystyttää aluksi veistoksen valussa tarvittavat tukirakenteet, ja sen jälkeen kaataa muottiin betonin. Veistoksen viimeistelyssä Ali-Eskola käyttää vielä savea. Ali-Eskola on tehnyt tällä tekniikalla luonnollista kokoa olevia hirvi- ja hevospatsaita ja suuren norsupatsaan. Ali-Eskola kaivertaa myös puisia reliefejä käyttäen valokuvia mallina.


title: Arto Ali-Eskola

text: Taiteilijan kotikunnassa Marttilassa esillä olevia taiteilijan julkisia teoksia ovat Pyhän Martin patsas Marttilan kunnantalon edustalla, joka perustuu Marttilan vaakunaan, Härkävankkurit-patsas Hämeen Härkätien varrella Marttilan keskustassa, Kyntäjä-patsas Marttilan Ollilan kylässä valtatien 10 ja Kyröntien risteyksessä sekä Presidenttireliefit Marttilan kunnantalon aulassa.


title: Arto Ali-Eskola

text: Paitsi taiteilijana Ali-Eskola on tunnettu myös sääprofeettana ja kilpakyntäjänä.


title: The Papercut Chronicles

text: The Papercut Chronicles on rap rock -yhtye Gym Class Heroesin toinen studioalbumi, joka julkaistiin 22. helmikuuta 2005.


title: The Papercut Chronicles

text: Albumin kappale "Cupid's Chokehold" sisältää samplen Supertramp -yhtyeen "Breakfast in America" -kappaleesta. "Cupid's Chokehold" julkaistiin uudelleen yhtyeen seuraavalla "As Cruel as School Children" -nimisellä albumilla.


title: Unetša

text: Unetša () on kaupunki Brjanskin alueella Venäjällä. Se sijaitsee Dneprin vesistöön kuuluvan Unetšajoen yläjuoksulla 140 kilometriä Brjanskista lounaaseen. Kaupunki on Unetšan piirin keskus. Siellä risteytyvät Brjanskiin, Gomeliin, Oršaan ja Hutor-Mihailovskiin johtavat rautatiet. Asukkaita on 26 500 henkeä (vuonna 2009).


title: Unetša

text: Paikkakunta on saanut alkunsa vuonna 1887 perustetusta rautatieasemasta. Vuonna 1929 siitä tuli risteysasema. Kaupunginoikeudet Unetša sai vuonna 1940. Toisen maailmansodan aikana se oli saksalaisten miehittämä. Nykyään siellä on rautatieliikennettä palvelevia yrityksiä, elintarviketeollisuutta ja sähkölaitetehdas.


title: Unetša

text: Unetšassa sijaitsee eräs Keski-Euroopan energiahuollolle tärkeän Družba-öljyputken pumppuasemista. Sieltä lähtee myös tämän öljyputken sivuhaara Valko-Venäjän Kastsjukovitšyyn ja edelleen Navapolatskin öljynjalostamolle, jossa putkisto jakautuu Latviaan ja Liettuaan. Unetša on lisäksi rakenteilla olevan Itämeren öljyputkiston lähtöpiste. Tällä Venäjän uudella öljyputkistolla pyritään kuljettamaan jo vuoden 2012 lopussa merkittävästi raakaöljyä Suomenlahden rannalle Laukaansuun satamaan..


title: Aarne Hartelin

text:
Aarne Ilmari Hartelin (s. 8. kesäkuuta 1962 Tampere) on suomalainen muusikko, joka tunnetaan parhaiten Finlanders-yhtyeen basistina ja yhtenä sen laulajista. Hän on myös Finlanders-yhtyeen
alkuperäisjäsen ja säveltänyt sen levytystuotantoon lukuisan määrän
lauluja.
Hartelin on toiminut myös sähköbassonsoitonopettajana Turun konservatoriossa.


title: Aarne Hartelin

text: Säveltäjänä Hartelin osallistui Seinäjoen Tangomarkkinoiden tangosävellyskilpailuun vuonna 2008 tangolla ”En kasvojas muista” (san. Jorma Toiviainen), joka voitti kilpailun. Tangosta on sittemmin tullut artistien vakio-ohjelmistoa.


title: Aarne Hartelin

text:
Hartelinin tunnetuimpia sävellyksiä ovat Hiljaiset sillat, En
kasvojas muista, Enemmän kuin milloinkaan, Amor, Rannalle sannalle, Ihana ilta, Seikkailija ym.


title: Aarne Hartelin

text: Teoston elävän musiikin rekisterin mukaan ’’Hiljaiset sillat’’ on ollut viime vuosina yksi Suomen esitetyimmistä sävellyksistä. Se oli kolmanneksi esitetyin v. 2014.


title: Seepiat

text: Seepiat ("Sepiida") on mustekaloihin kuuluva nilviäislahko. Seepiat, kuten useimmat muutkin mustekalat, erittävät puolustautuessaan tummanruskeaa mustetta. Seepioilla on kehittynyt hermosto ja hyvät muistiominaisuudet, ja niitä tutkitaan tämän takia paljon. Ne ovat jokseenkin lyhytikäisiä ja elävät tavallisesti 1,5-2-vuotiaaksi. Lajeista tunnetuin on seepia, "Sepia officinalis".


title: Seepiat

text: Seepian vartalo koostuu vaipasta ("ruumis"), päästä sekä kymmenestä lonkerosta, joista kaksi on muita pidempiä pyyntilonkeroita.


title: Seepiat

text:
Seepioiden vaippa on pussimainen, solakka. Sen selkäpuolella on kilpimäinen sisäinen tukiranka, nk. valaansuomu tai "seepiansuomu". Ruumiin kyljessä on eväreunus, pitkä poimu, jonka aaltomaisen liikkeen avulla seepia liikkuu eteenpäin. Seepiat voivat vaihtaa selkäpuolen väritystään kuten kameleontit kromatoforiensa, eli väripigmenttisolujensa avulla. Vatsapuoli on valkoinen.
Seepioiden kuori on sisäinen, se sijaitsee näkymättömissä eläimen vaipan alla. Se antaa seepialle sen tunnusomaisen muodon. Kuori on huokoinen, sen alapuolella on mikroskooppisia ilmalokeroita, joihin vettä sisään tai ulos pumppaamalla eläin säätelee ominaispainoaan, joten sen ei tarvitse tarvitse aktiivisesti uida uintisyvyytensä säilyttämiseksi.


title: Seepiat

text: Seepioilla on kaksi kidusta, jotka sijaitsevat vatsapuolen vaippaontelon perällä. Kiduksilla on oma sydämensä. Seepioilla on hyvin tehokas verenkiertojärjestelmä. Niiden veri on sinistä.


title: Seepiat

text: Seepialajit ovat tavallisesti 15–25 cm pituisia vaipan pituudella mitaten, mutta suurin laji, australialainen "Sepia apama" voi saavuttaa 50 cm vaipanmitan ja painaa 10 kg.


title: Seepiat

text: Seepiat ovat petoja, jotka pyytävät ruokansa lähinnä väijytyksestä sinkoamalla imukupilliset pyyntilonkeronsa saaliiseen. Ne paloittelevat saaliin sarveisnokallaan ja raastavat sen ihon rikki erityisellä raastinkielellä, "radulalla". Seepiat syövät katkarapuja ja muita äyriäisiä, pikkukaloja, muita nilviäisiä ja jopa omia lajitovereitaan.


title: Seepiat

text: Seepiat ovat runsaslukuisia ja niitä pyydetään ahkerasti etenkin Välimerellä ja Itä-Aasiassa. Siellä ne ovat suosittua ja yleistä ruokaa.


title: Seepiat

text: Ainakin antiikin ajoista seepioiden mustetta on käytetty väriaineena. Seepioiden kalkkikuoria, valaansuomuja, myydään häkkilintujen ja lemmikkikilpikonnien kalkinlähteeksi. Niitä on käytetty myös kultaseppien valumuottien ja hionrapulverin valmistamiseen.


title: Seepiat

text: Eläviä seepialajeja on noin sata kahdessa heimossa ja viidessä suvussa.


title: As Cruel as School Children

text: As Cruel as School Children on rap rock -yhtye Gym Class Heroesin kolmas studioalbumi, joka julkaistiin 25. heinäkuuta 2006.


title: As Cruel as School Children

text: Albumin kappale ”Cupid’s Chokehold” on ollut aikaisemmalla Gym Class Heroesin "The Papercut Chronicles" -albumilla, mutta se julkaistiin tämän albumin singlenä. Kyseinen kappale sisältää samplen Supertrampin ”Breakfast in America” -kappaleesta. Heinäkuussa 2007 albumia oli myyty 471,890 kappaletta.


title: Raimo Hirvonen

text: Raimo Hirvonen (s. 20. heinäkuuta 1957 Sääminki) on suomalainen entinen jääkiekkopuolustaja. Hän sai kiekko-oppinsa SaPKossa, mutta pelasi siellä vain yhden kauden miesten pelejä, Suomen sarjassa 1974-75. Sen jälkeen hän pelasi koko loppu-uransa Helsingissä ja edusti HIFK:ta 16 kautena. Ennen HIFK:ta hän pelasi kauden 1975-76 Pitäjänmäen Tarmossa.


title: Raimo Hirvonen

text: Hirvonen pelasi viimeiset SM-liigaottelunsa kaudella 1991-92. Tälle kaudelle hänet kutsuttiin mukaan HIFK:n kokoonpanoon neljäksi otteluksi, jotta hän saisi 500 liigaottelua täyteen. Tämä tapahtui marraskuussa 1991 KalPaa vastaan. Hirvonen pelasi ottelussa kolme vaihtoa laitahyökkääjänä.


title: Raimo Hirvonen

text: Yhteensä hän pelasi 500 SM-liigaottelua ja teki niissä tehot 79+115=194 ja keräsi 171 jäähyminuuttia.


title: Raimo Hirvonen

text: Hirvonen voitti Suomen mestaruuden keväällä 1983 ja SM-hopeaa 1986. Hän pelasi myös MM-kilpailuissa 1982 ja Kanada Cupissa 1981.


title: Raimo Hirvonen

text: Pelaajauransa jälkeen Hirvonen on valmentanut Karhu-Kissoja sekä HIFK:n A-junioreita.


title: The Quilt

text: The Quilt on rap rock -yhtye Gym Class Heroesin neljäs studioalbumi. Albumi julkaistiin 9. syyskuuta 2008.


title: Jari Kapanen

text: Jari Kapanen (s. 1. maaliskuuta 1954 Joensuu) on suomalainen entinen jääkiekkoilija. Kapanen pelasi hyökkääjänä kasvattajaseurassaan Jokipojissa, TPS:ssä, Karhu-Kissoissa, Jokereissa ja HIFK:ssa vuosina 1971–1986. Hänet palkittiin kauden 1974–1975 herrasmiespelaajana, Raimo Kilpiö -palkinnolla.


title: Jari Kapanen

text: Kapasen veli Hannu pelasi Jokereissa yhtäaikaa vuosina 1974–1977. Hannun siirryttyä HIFK:hon Jari tappeli jokeripaidassa veljeään vastaan heti Hannun ensimmäisen HIFK-kauden 1977–1978 aikana. Tappelua oli luonnehdittu legendaariseksi ja Kapasten yhteenottoa oli ennakoitu jo ennen ottelua.


title: Jari Kapanen

text:
Hannu Kapanen toteaa tappelusta:
Vuosina 1978–1980 Jokereiden kapteenina toiminut Jari Kapanen siirtyi HIFK:hon kaudeksi 1980–1981 ja hän voitti Suomen mestaruuden keväällä 1983. Lokakuussa 1983 Kapanen teki kolmessa peräkkäisessä runkosarjaottelussa kypärätempun, kaikkiaan 10 maalia (4+3+3). Kapasen SM-liigaura päättyi keväällä 1986 SM-hopeaan. Hän pelasi vielä kauden 1986–1987 II-divisioonassa, Etelän-Vantaan Urheilijoiden riveissä.


title: Jari Kapanen

text: Myös Hannu-veljen pojat Sami ja Kimmo ovat pelanneet jääkiekkoa ammattilaisina.


title: Supertramp

text: Supertramp on brittiläinen pop/rockyhtye, joka perustettiin vuonna 1969. Yhtye nousi maailmanmaineeseen vuoden 1979 albumillaan "Breakfast in America". Se on soittanut yhdessä vielä 2010-luvulla.


title: Supertramp

text: Supertrampin perusti pianisti ja laulaja Rick Davies vuonna 1969. Hän oli ollut yhtyeessä nimeltä Joint, jota rahoittanut hollantilainen miljonääri Stanley August Miesegaes piti Davisia lupaavana ja tarjoutui rahoittamaan Daviesin seuraavaakin yhtyettä. Davies laittoi hakuilmoituksen "Melody Maker" -lehteen, ja yhtyeeseen liittyivät kitaristi Richard Palmer, lyömäsoittaja Robert Millar ja laulaja/basisti Roger Hodgson. Yhtyeen nimi oli aluksi Daddy, mutta sekaannuksien välttämiseksi Davies vaihtoi nimeksi Supertramp walesiläiskirjailija William Henry Daviesin kirjan mukaan.


title: Supertramp

text: Supertramp teki vuonna 1970 levytyssopimuksen A&M Recordsin kanssa, ja yhtyeen esikoisalbumi "Supertramp" julkaistiin samana vuonna. Progressiivista rockia sisältänyt albumi ei myynyt erityisen hyvin. Palmer ja Millar jättivät yhtyeen, Hodgson vaihtoi basson kitaraan, ja yhtyeeseen liittyivät basisti Frank Farrell, lyömäsoittaja Kevin Currie ja puhallinsoittaja Dave Winthrop. Yhtyeen toinen albumi "Indelibly Stamped" (1971) ei sekään ollut myyntimenestys, ja rahoittaja Miesegaes hylkäsi yhtyeen.


title: Supertramp

text: Kun useimmat soittajatkin olivat jättäneet Supertrampin, Davies ja Hodgson perustivat uuden kokoonpanon, jossa Davies soitti pianoa ja lauloi, Hodgson soitti kitaraa, sähköpianoa ja lauloi, Dougie Thomson soitti bassoa, Bob C. Benberg soitti rumpuja ja lyömäsoittimia, ja John Anthony Helliwell soitti puhallinsoittimia ja kosketinsoittimia. Uusi kokoonpano soitti aiempaa popmaisempaa musiikkia. "Crime of the Century" (1974) oli Supertrampin kaupallinen läpimurto, ja siltä julkaistiin singlet ”Dreamer” ja ”Bloody Well Right”. Albumi "Crisis? What Crisis?" (1975) myi hiukan edeltäjään vähemmän, mutta "Even in the Quietest Moments..." (1977) antoi yhtyeelle listahitin kappaleella ”Give a Little Bit”. Samalla yhtyeestä oli tullut arvostettu live-esiintyjä.


title: Supertramp

text: Vuoden 1979 albumi "Breakfast in America" nosti Supertrampin supertähteyteen. Albumi nousi Billboardin listaykköseksi ja myi neljä miljoonaa kappaletta Yhdysvalloissa sekä platinaa Kanadassa, Ranskassa, Saksassa ja Isossa-Britanniassa. Myös singlet ”Goodbye Stranger”, ”Take the Long Way Home” ja ”The Logical Song” olivat top-20-hittejä. Seuraavan albumin "...Famous Last Words..." (1982) jälkeen Hodgson lähti soolouralle.


title: Supertramp

text: Hodgsonin lähdön jälkeen Supertramp julkaisi 1980-luvulla vielä kaksi albumia, kunnes myös Davis jätti sen. Davies kokosi yhtyeen uudelleen vuonna 1996, ja kokoonpanossa olivat myös Helliwell, kitaristi Mark Hart ja lyömäsoittaja Jesse Siebenberg. Yhtye teki konserttikiertueen ja sen jälkeen uudet studioalbumit "Some Things Never Change" (1997) ja "Slow Motion" (2002). Vuonna 2010 Supertramp palasi jälleen yhteen maailmankiertueelleen, tosin edelleen ilman Hodgsonia.


title: James Bradford DeLong

text: James Bradford DeLong (tunnetaan myös nimillä J. Bradford DeLong ja Brad DeLong) (24. kesäkuuta 1960, Boston) on Berkeleyn yliopiston kansantaloustieteen professori. Hän oli Yhdysvaltain apulaisvaltiovarainministeri Bill Clintonin kaudella. Suomessa hänen kolumnejaan julkaisee Taloussanomat.


title: James Bradford DeLong

text: DeLongin erikoisaloja ovat talouskasvu, makrotalous, rahoitus ja taloushistoria.


title: Jukka Lanki

text: Jukka Lanki (s. 11. kesäkuuta 1971) on suomalainen hiihtosuunnistaja ja moninkertainen MM-mitalisti. Aktiiviurallaan hän edusti Lounais-Hämeen Rastia.


title: Jukka Lanki

text: Lanki voitti hopeaa pitkältä matkalta Krasnojarskin MM-kilpailuissa 2000 ja pronssia Levin MM-kilpailuissa 2005. Lisäksi hän on voittanut kolme viestihopeaa vuonna 2000 Krasnojarskissa, 2002 Borovetzissa ja 2005 Levillä sekä kaksi viestipronssia vuonna 1998 Windischgarstenissa ja 2004 Östersundissa. Hiihtosuunnistuksen maailmancupin kokonaiskilpailussa Lanki sijoittui toiseksi vuonna 2001 ja kolmanneksi vuonna 2000.


title: Bitch Slap

text: Bitch Slap on 2009 valmistunut toimintaelokuva, jonka on ohjannut Rick Jacobson. Yhdysvaltalaisfilmin pääosissa ovat Julia Voth, Erin Cummings, America Olivo ja Michael Hurst. Cameo-rooleissa esiintyvät Lucy Lawless, Kevin Sorbo ja Renée O'Connor. Filmiä on luonnehdittu ”postmodernin, ajattelevan ihmisen paluuksi 1950-, 1960- ja 1970-lukujen B-elokuvien ja eksploitaatiofilmien pariin, mutta myös niiden helläksi parodiaksi.”


title: Shugo Chara!

text: Shugo Chara! on japanilainen mangasarja, jonka on luonut manga-kaksikko PEACH-PIT. Sarja on erittäin suosittu Japanissa. Shugo Chara! kertoo 11-vuotiaasta Amu Hinamorista, joka löytää yllättäen herätessään vierestään Shugo-munia.


title: Shugo Chara!

text: Sarja kertoo nuoresta tytöstä nimeltä Amu Hinamori. Hänet tunnetaan koulussa "coolina" koviksena, mutta oikeasti hän on hyvin herkkä ja vain huono ilmaisemaan tunteitaan. Hän tahtoisi olla joku muu. Tämän seurauksena Amu rukoilee voimaa olla oma itsensä. Seuraavana aamuna Amu löytää huoneestaan kolme munaa. Pinkin (josta kuoriutuu Ran, atleettinen ja mutkaton), sinisen (josta kuoriutuu Miki, taiteellinen ja rauhallinen) ja vihreän (josta kuoriutuu Suu, hyvä ruoanlaitossa). Hän ottaa ne mukaansa kouluun. Koulussa hän tapaa Seiyo -Akatemian koulun Vartijat, jotka panevat merkille Amun SC-munat ja kutsuvat Amun teekutsuille. Heiltä Amu saa tietää, että hänen kolme munaansa ovat Shugo Charoja (suojelushahmoja). Yksitellen Amun kolme munaa kuoriutuvat, ja Amu saa uusia voimia. Kaikilla vartijoilla on oma Shugo Chara. Shugo Charojensa myötä Amua pyydetään liittymään vartijoihin. Ensin hän kieltäytyy, mutta lopulta hänen on pakko suostua. Näin Amusta tulee Jokeri. Amu taistelee yhdessä Vartijoiden kanssa pahaa EASTER-yhtiötä vastaan.


title: Shugo Chara!

text: Shugo Chara! on käännetty mangana vasta muutamalle kielelle, mutta se on saavuttanut suuren suosion. Pokkareita ilmestyi yhteensä 12 kappaletta sekä bonusmanga ja näiden jälkeen ilmestyi vielä "Shugo Chara! Encore!", joka sitoi juonen pätkät yhteen. Shugo Charan tankoboneja on myyty 1,4 miljoonaa kappaletta.


title: Shugo Chara!

text: Hinamori Amu (日奈森あむ) on koulussa kaikkien mielestä "cool." Tämä johtuu siitä ettei Amu uskalla ilmaista tunteitaan ja piiloutuu ulkoisen minänsä taakse. Sisimmässään Amu on helposti pelästyvä, tunteellinen ja ystävällinen. Muut uskovat että Amu on liian "cool" tavallisiin asioihin, eikä täten Amulla aluksi ole ystäviä. Vartijoihin Jokerina liittymisen ja Shugo Charojen ilmestymisen jälkeen asia muuttuu ja Amun oikea luonne alkaa paljastua. Amu on melko äkkipikainen. Amu pitää Tadasesta, mikä selviää jo ihan sarjan alussa. Kun hän tekee hahmomuutoksen Ranin kanssa hänestä tulee Amulet Heart, Mikin kanssa hänestä tulee Amulet Spade ja Suun kanssa Amulet Clover. Amu saa myöhemmin myös neljännen suojelijahahmon nimeltään Dia ja yhdessä he ovat Amulet Diamond.


title: Shugo Chara!

text: Amu on ihastunut Tadaseen, mutta hän kuitenkin pitää myös Ikutosta, vaikka Tadase ja Ikuto ovat kuin yö ja päivä, niin erilaisia.


title: Shugo Chara!

text: Ran (ラン) on Amun ensimmäinen Shugo Chara, joka auttaa Amua olemaan enemmän rehellinen ja avoimempi itselleen, kun Amu toivoi että olisi rehellinen. Ran on tyttömäinen, mutta urheilullinen suojelushahmo lähes kokonaan pinkissä cheerleading asussaan. Ran on aina iloinen, rohkaiseva ja kannustava. Ran on melko äänekäs ja puhelias.


title: Shugo Chara!

text: Miki (ミキ) on Amun Shugo Chara joka kuoriutui toisena. Miki on rento, viileä ja taiteellinen suojelushahmo. Miki on Ranin vastakohta, hän on hiljainen ja sinisessä asussaan poikamaisempi. Miki pitää "viileistä" ja "kapinallisista" pojista, kuten esim. Tadasen Shugo Charasta Kisekistä ja Ikuton Yorusta.


title: Shugo Chara!

text: Su (スゥ) on Amun kolmas Shugo Chara, joka on taitava tekemään ruokia ja leipomaan, siivoamaan ja korjaamaan asioita. Su on aina positiivinen, herttainen, ystävällinen ja iloinen Shugo Chara. Joskus tosin myös hieman kömpelö. Su pitää vihreästä ja niinpä hänen asunsa on myös enimmäkseen vihreä.


title: Shugo Chara!

text: Dia (Ruutu suomennoksessa) On neljänneksi syntynyt Shugo Chara (hyvä esiintymään ja laulamaan). Ensin se muuttui X-Charaksi, kun Amu ei enää uskonut itseensä. Dia joutui Utau Hoshinan käsiin ja Amu sai tilalle Erun, joka on Utaun Shugo Chara.


title: Shugo Chara!

text: Lopuksi asiat kuitenkin selviää ja Dia palaa normaaliksi itsekseen, Dia ja Eru palaavat omistajilleen ja Utau puhdistaa kaikki X-Charat Erun avulla. Dia on luonteeltaan ystävällinen, mutta melko hiljainen. Dia on munansa sisällä eikä Amun vierellä, kuten muut.


title: Shugo Chara!

text: Hotori Tadase (辺里唯世) on hieman tyttömäinen poika jota monet pitävät koulussa prinssinä tämän kauneuden ja ystävyyden takia. Mutta häntä ei kannata sanoa prinssiksi... Tadasen Shugo Chara Kiseki yrittää aina johtaa muita suojelijahahmoja ja olla kuningas, mutta usein epäonnistuu siinä koska muut keskittyvät enemmän leikkimään. Kiseki on luonteeltaan täysin erilainen kuin Tadase, määräilevä ja diktaattorimainen. Kisekin ja Tadasen hahmomuutos on Platinum Royale.


title: Shugo Chara!

text: Kiseki on määräilevä ja itsekäs Tadasen shugo chara. Kiseki syntyi kun Tadase halusi kovasti olla vahvempi. Kiseki yrittää aina johtaa muita suojelijahahmoja ja olla kuningas, mutta usein epäonnistuu siinä, koska muut eivät ota tätä välttämättä aina niin tosissaan.


title: Shugo Chara!

text: Souma Kukai (相馬空海) on optimistinen ja energinen poika Jätkän istuimelta, kunnes valmistuu ja lähtee yläasteelle. Hän oli ala-asteen jalkapallojoukkueen kapteeni, mutta harrasti myös monia muita urheilulajeja. Kukai oli toinen, joka onnistui tekemään Character Transformation. Daichi on hänen Shugo Charansa, ja syntyi siten, kun Kuukai ei osannut valita urheilulajia itselleen. Yläasteelle tultuaan hän on vartijoille kuin isoveli, jolta he saavat tukea ja joka silloin tällöin auttaa heitä. Kukailla on 4 veljeä.


title: Shugo Chara!

text: Fujisaki Nadeshiko (藤咲なでしこ) Nadeshiko on Nagihikon "tyttö mode" ja hän oli Amun tullessa kouluun Kuningattaren istuimella. Nadeshiko on hyvin ystävällinen ja tyttömäinen, ja juuri hän sai Amun suostuteltua vartijoihin. Kukain lähdettyä yläasteelle hän meni Eurooppaan opiskelemaan tanssia, ja myöhemmin tilalle tuli Nagihigo - jätkän istuimelle (joka on oikeasti Nadeshiko). Hänet nähtiin Nadeshikona seuraavan kerran Shugo Chara! Party- kaudella. Nadeshikon Chara Change on täysin erilainen verrattuna tämän yleiseen persoonaan joka on herttainen. Chara Changessa Nadeshikosta tulee pelottava, hurja ja raaka.


title: Shugo Chara!

text: Temari (てまり) Temari on hyvin samanlainen kuin Nadeshiko, ja hän syntyi Nadeshikon intohimosta japanilaiseen tanssiin. Kun Nadeshiko lähti Eurooppaan ja ymmärsi kuinka pieni osa hänen tanssityylinsä oli verrattuna muihin tanssityyleihin, Temari meni takaisin Shugo munaansa. Hän kuoriutui Shugo Chara! Dokissa ja on siitä lähtien ollut hänen mukanaan kun Amu tai Yaya ei ole ollut lähettyvillä.


title: Shugo Chara!

text: Fujisaki Nagihiko 'Nagi' (藤咲なぎひこ) Urheilullinen, upea ja mietteliäs poika Jätkän istuimelta. Hän esitti Nadeshikoa, koska se oli Fujisakin suvussa perinne: suvun poikien piti elää kuin tytöt pystyäkseen tanssimaan paremmin. Kairin lähdettyä Nagihiko kertoo itsestään Kuukaille ja hänet suostutellaan Jätkäksi. Hän yrittää pitää salaisuutensa Amulta, mutta miettii kuinka voisi kertoa siitä hänelle. Asioita vaikeuttaa Rima, joka tietää että Nadeshikoa ei ole olemassakaan. Vaikuttaa kuitenkin siltä, että Nagihiko on ihastunut Rimaan, mikä saa vahvistusta Shugo Chara! Encoressa.


title: Shugo Chara!

text: Rhythm (リズム, Rizumu) Kun Temari meni takaisin munaansa, Rhythmin muna syntyi. Hän oli pitkän aikaa munassaan, animessa Rhythm kuoriutui kun Nagihiko löysi oman rytminsä, kun taas mangassa hän kuoriutui kun Nagihiko ja Rima taistelivat X-munia vastaan. Rhythm on flirttaileva ja urheilullinen suojelushahmo, ja kuvastaa Nagihikon poika-puolta.


title: Shugo Chara!

text: Yuiki Yaya Yaya on söpö tyttö, joka on vuoden nuorempi kuin Amu. Yayan suojelushahmo on Pepe. Yaya on pirteä ja hauska ja pitää kaikista. Yayalla on pikkuveli, josta Yaya onkin mustasukkainen. Yayan luonne on lapsellinen ja hän haluaa, että hänestä huolehditaan. Hän on vartijoiden "ässä" ja kun Yaya tekee hahmon muutoksen Pepen kanssa, hänestä tulee Dear Baby.


title: Shugo Chara!

text: Pepe Pepe on Yayan suojelushahmo. Pepe on vauvan näköinen ja hän syntyi, kun Yaya halusi enemmän huomiota muilta.


title: Shugo Chara!

text: Mashiro Rima (真城りま) Rima on kaunis, pienikokoinen, mutta oikukas tyttö Kuningattaren istuimelta ja on Nadeshikon seuraaja. Hänellä oli paljon fanipoikia, mutta kun paljastui että hän oli ulkokuorensa vastaisesti hulluna komediaan, kaikki yllättyivät ja oudoksuivat tätä. Amusta ja Rimasta tulee hyviä ystäviä ja jonkin ajan kuluttua Amu sai tietää ensimmäisenä Riman ongelmista. Rima melkein kidnapattiin ja sen takia asiat muuttuivat. Riman vanhemmat riitelevät jatkuvasti ja ovat vihaisia ja ärtyneitä sekä ylisuojelevaisia Rimaa kohtaan. Rima on hyvin tarkka, kun on kyse komediasta ja inhoaa huonoja vitsejä.


title: Shugo Chara!

text: KusuKusu on Riman Shugo Chara joka nauraa kaikelle ja rakastaa komediaa, kuten Rima. KusuKusu ei ole lähes koskaan vakavissaan, vaan hihittelee jatkuvasti.


title: Shugo Chara!

text: Hoshina/Tsukiyomi Utau (ほしな歌唄) Laulaja, uusi idoli ja Ikuton sisko. Easter käyttää häntä ja hänen lauluaan hyväkseen saadakseen Embryon. Utau haluaa Embryon, jotta voisi toteuttaa Ikuton toiveen ja saada tämän itselleen. Hän on hyvin kateellinen Amulle, josta Ikuto tuntuu pitävän eniten. Utaun ja vartijoiden välisessä lopputaistelussa hän kääntyy hyvien puolelle. Hän ja hänen managerinsa Yukari eroavat Easterista ja aloittavat oman uransa. Utau päätyy Shugo Chara! Encoressa yhteen Kuukain kanssa. Utaun ääninäyttelijä animessa on Mizuki Nana, joka laulaa myös hänen laulunsa.


title: Shugo Chara!

text: Il/Iru (イル) Iru on Utaun ensimmäiseksi nähty suojelushahmo. Hän on ilkeä ja pitää Erun kiusaamisesta. Irun kiusaamisen takia Eru karkaa pois, mutta myöhemmin Irulle tulee ystäväänsä ikävä. Lopputaistelussa Utauta vastaan Iru lyöttäytyy yhteen Erun kanssa pelastaakseen Utaun Easterilta. Iru pystyy muuttumaan Utaun lisäksi myös Amun kanssa, (kuin myös Eru). Myöhemmin Iru ja Eru ovat jälleen taas yhdessä.


title: Shugo Chara!

text: Eru/El(エル) Eru on Utaun toinen Shugo Chara ja Irun vastakohta. Hän syntyi Utaun intohimosta tehdä muut onnelliseksi laulullaan. Eru osaa olla tahtomattaan hyvin ärsyttävä ja kutsuu itseään "Rakkauden enkeliksi". Hänen päänsä yläpuolella oleva kehä on hänen mukaansa Rakkausnavigaattori. Kun Iru kiusaa Erua, hän lähtee matkoihinsa ja tapaa Amun ja tämän Shugo Charat. Utaun lisäksi Amu pystyy tekemään Character Transformation Erun kanssa. Lopputaistelussa Utauta vastaan Eru pääsee takaisin Utaun joukkoihin.


title: Shugo Chara!

text: Tsukiyumi Ikuto (月詠イクト) Ikuto työskentelee Easterille ja on Easterin toimitusjohtaja on tämän isäpuoli, (Ikuton äiti meni tämän kanssa naimisiin.) Amu kutsuu Ikutoa kissankorvacosplaypervoksi. Utau on rakastunut Ikutoon, vaikka onkin tämän sisko. Ikuto välittää Utausta kuitenkin vain siskona, eikä Utau saa rakkauteensa vastakaikua. Ikuto etsii kiihkeästi Embryota, joka voi toteuttaa minkä tahansa toiveen. Amu ja Ikuto tapasivat Ikuton yrittäessä varastaa Amun Shugo-munia. Amu sai ne kuitenkin takaisin ja samalla sai käsiinsä lukon joka muodostaa parin Ikuton avaimen kanssa. Ikuto ja Amu olivat aluksi vihollisia, kuten Ikuto tapasi sanoa. Ikuto kuitenkin auttoi Amua ja pelasti tämän monesti. Ikuto pitää Amusta.


title: Shugo Chara!

text:
Yoru on Ikuton Shugo Chara, "kulkukissa." Yoru tykkää härnätä muita ja johtaa kulkukissajoukkoa joka suorittaa Yorun tehtäviä.
Kairi Sanjo oli aluksi easterin puolella, mutta ei halunnut jatkaa. Kairi on erittäin fiksu ja täsmällinen poika, hän on Yukarin veli.


title: Shugo Chara!

text: Yukari Sanjoo on Utaun manageri ja Kairin isosisko.Yukari työskenteli myös Easterille, mutta lopetti. Hän on myöhemmin suhteessa Amun opettajan Yuu Nikaidoon kanssa.


title: Shugo Chara!

text: Lulu de Morcef Yamamoto Easterin työntekijä Utaun jälkeen. Hänen Shugo Charansa on Nana, ja se syntyi Lulun halusta olla yhtä täydellinen kuin timantti. Lulu ja Nana esiintyvät vain Animessa, jossa he tekevät yhdessä x-munia, tarkoituksenaan houkutella Embryo esiin ja napata se. Lulun unelma on tehdä hänen äidilleen paras mahdollinen näyttelijänpaikka ja siten tehdä tämä onnelliseksi.


title: Shugo Chara!

text: Nana Lulun Shugo Chara, joka rakastaa banaanisuklaata. Oli Lulun kanssa lähes kaikki jaksot joissa esiintyi Easterin puolella. Kun Nana tekee Chara Changen Lulun kanssa, Lulu pystyy tekemään eksyneiden lasten sydämen munista ?-munia, jolloin ne "syövät" omistajansa valtavaan ?-munaan, ja lopulta suunnaton muna aukeaa, ja omistaja on tehnyt ?-muodonmuutoksen, jonka loppuosassa on aina "dream". Esimerkki jaksosta 54: Flower Dream, unelma tulla kukkien kasvattajaksi.


title: Romanian saksalaiset

text: Romanian saksalaiset () on yhteisnimitys Romanian perinteisille, alueellisesti toisistaan eristyksissä eläville saksankielisille vähemmistöille. Romaniaan muodostui merkittäviä saksalaisvähemmistöjä ensimmäisen maailmansodan jälkeisten aluemuutosten myötä. Toisen maailmansodan aikana ja sen jälkeen Romanian saksalaisten lukumäärä romahti poismuuton ja karkotusten myötä. Aikaisemmin yli puolen miljoonan väestöstä on nykyisin jäljellä noin 36 000.


title: Romanian saksalaiset

text: Romanian saksankielinen väestö koostuu seuraavista vähemmistöistä:Ajanjakson 1918–1940 osalta voidaan Romanian saksalaisvähemmistöihin laskea myös Bessarabian saksalaiset (). Vanhan-Romanian Valakian ja Moldovan alueilla asui vain 32 000 saksalaista, joista noin puolet pääkaupungissa Bukarestissa. Vanhan-Romanian saksankielinen väestö, johon lukeutui myös 13 000 Dobrogean saksalaista, kutsuttiin nimellä "regatinsaksalaiset".


title: Romanian saksalaiset

text: Romanian saksalaisten kaikki alaryhmät eroavat toisistaan suuresti alkuperältään, alueelliselta historialtaan, sosiaaliselta struktuuriltaan ja uskonnoltaan.


title: Romanian saksalaiset

text: Ensimmäisen maailmansodan jälkeen Kaakkois-Euroopan valtiolliset rajat muodostettiin uudestaan. Romaniaan liitettiin Itävallasta entinen kruununmaa Bukovina, Unkarista nykyinen Transilvania ja itäinen Baanaatti, Bulgariasta Dobrogea sekä Venäjästä Moldovan itäiset osat eli Bessarabia. Vuoden 1930 väestönlaskennan mukaan näillä alueilla asui noin 9,25 miljoonaa ihmistä. Saksankielinen väestö oli noin 760 000 ihmistä, suurin ei-romanialainen väestöryhmä unkarilaisten jälkeen.


title: Romanian saksalaiset

text: Osa Romanian saksalaisista siirtyi vuonna 1940 Romanialta Unkarille. Romania joutui luopumaan osista vuonna 1918 saamistaan alueista Unkarille, Bulgarialle ja Neuvostoliitolle.


title: Romanian saksalaiset

text: Dobrogean, Bessarabian ja Bukovinan saksalaiset asutettiin uudestaan Saksaan Romanian, Bulgarian ja Neuvostoliiton hallitusten välisten neuvottolujen tuloksena. Tämän jälkeen Romaniassa asui vielä noin 550 000 saksalaista. Saksalaisryhmistä suurin oli Banaatin saksalaiset, joita oli noin 320 000, ja toiseksi suurin Transilvanian saksalaiset, joihin lukeutui tuolloin arviolta 200 000 saksalaista. Romanian hallitus myönsi Romaniaan jääneille saksalaisille virallisen vähemmistöaseman.


title: Romanian saksalaiset

text: Vuoden 1940 marraskuussa perustettiin "NSDAP der deutschen Volksgruppe in Rumänien" Romanian saksalaisten kansalliseksi asianajajaksi. Noin 64 000 Romanian saksalaista liittyi Waffen-SS:n vapaaehtoisjoukkoihin, heistä noin 50 000 jälkeen vuoden 1943. Romanian saksalaiset palvelivat muiden muassa 7. SS-vapaaehtoisvuoristodivisioona Prinz Eugenissa ja keskityisleirivartijoina. Romanian saksalaisista joukoista kaatui noin 28 prosenttia, mikä oli keskimääräisesti suuri osuus.


title: Romanian saksalaiset

text: Romanian julistettua sodan Saksalle 23. elokuuta vuonna 1944 monet Pohjois-Transilvanian saksalaiset pakenivat länteen, etenkin Itävaltaan ja Saksaan.


title: Romanian saksalaiset

text: Ensimmäisessä väestönlaskennassa toisen maailmansodan jälkeen vuoden 1948 tammikuun lopussa Romaniassa asui vielä noin 345 000 saksalaista. Rautaesiripun kaaduttua vuonna 1990 yli 100 000 Romanian saksalaista muutti Saksaan, heistä yli 60 000 ensimmäisen vuoden aikana. Nykyisin Romanian saksalaisten lukumääräksi arvioidaan noin 60 000. Poliittisesti heitä edustaa "Romanian saksalaisten demokraattinen foorumi" (, DFDR) vuonna 1989 perustettu Romanian saksalaisten puolue. DFDR on erityisen suosittu puolue Hermannstadtissa (), jossa sitä tukee myös moni etnisesti romanialainen.


title: Romanian saksalaiset

text: DFDR tekee kansallisella tasolla yhteistyötä Romanian kansallisen liberaalipuolueen kanssa. Hermannstadtin pormestari, Transilvanian sakseihin kuuluva Klaus Johannis valittiin kansallisliberaalien ehdokkaana Romanian presidentiksi marraskuussa 2014.


title: Richard Dacoury

text: Richard Dacoury (s. 6. heinäkuuta 1959 Abidjan, Norsunluurannikko) on ranskalainen entinen koripalloilija. Dacoury voitti uransa aikana yhden Euroliigan mestaruuden kaudella 1992–1993.


title: Kaljunaamabulbuli

text: Kaljunaamabulbuli ("Pycnonotus hualon") on Kaakkois-Aasiasta kotoisin oleva bulbuleiden heimoon kuuluva varpuslintu. Se kuvattiin tieteelle uutena lajia vuonna 2009, kun se löytyi Laosista.


title: Kaljunaamabulbuli

text: Linnulla on puna- ja sinisävyinen lähes kalju pää, vastaavaa ei ole tavattu muilla aasialaisilla varpuslinnuilla. Lintu on noin rastaan kokoinen ja väriltään se on päätä lukuun ottamatta oliivinvihreä. Se elää huonosti tunnetulla, harvapuustoisella karstimaaseudulla. Luultavasti tämän takia laji löydettiin vasta 2009, vaikka se on ulkonäöltään, elintavoiltaan sekä ääneltään silmiinpistävä. Kyseiseltä alueelta on löydetty myös muitakin uusia eliölajeja.


title: Ray Cunningham

text: Ray Cunningham (s. 5. joulukuuta 1977 Louisville) on yhdysvaltalainen koripalloilija, joka edusti kaudella 2009–2010 Korisliigassa pelaavia UU-Korihaita.


title: Ray Cunningham

text: Cunningham on pelannut suuren osan urastaan Yhdysvaltain alasarjoissa. Vuonna 2007 hän voitti CBA:n donkkikisan. Finaalissa toiseksi jäi myöhemmin NBA:ssa pelannut Jamario Moon. Kaudeksi 2008–2009 Cunningham siirtyi ensimmäistä kertaa urallaan Yhdysvaltojen ulkopuolelle. Tällöin hän siirtyi Forssan Koripoikiin. Kauden jälkeen Cunningham jatkoi uraansa Suomessa Korihaiden joukkueessa. Korihaissa pelatessaan hänen kätensä murtui, jonka takia hänen sopimuksensa purettiin seuran kanssa joulukuussa 2009.


title: Crookers

text: Crookers on italialaisen Francesco ”Phra” Barbaglian elektroniseen musiikkiin keskittynyt sooloprojekti. Se oli ennen Barbagliasta ja Andrea "Bot" Fratangelosta koostuva duo, mutta Fratangelo ilmoitti lähtönsä duosta vuonna 2012 jonka jälkeen Barbaglia jatkoi musiikinsa julkaisemista pitäen kuitenkin duon nimen. Barbaglia ja Fratangelo ovat molemmat Milanosta.


title: Crookers

text: Crookersin ensimmäinen studioalbumi "Tons of Friends" ilmestyi vuonna 2010 ja toinen, "Dr Gonzo", vuonna 2011. Lisäksi yhtye on julkaissut useita EP:itä ja remixejä sekä yhden bootleg-albumin.


title: Temperance Brennan

text: Tri Temperance "Bones" Brennan (syntymänimeltään Joy Keenan) on yksi yhdysvaltalaisen tv-sarjan "Bones" päähenkilöistä. Hahmoa esittää Emily Deschanel. Vaikka hahmo onkin niemtty Kathy Reichsin rikosnovellin sankarittaren mukaan, hahmon luonne perustuu Reichsiin itseensä. Hahmojen ytäläisyys on se, että molemmat työskentelevät oikeusantropologeina.


title: Temperance Brennan

text: Brennan työskentelee Jeffersonian instituutissa Washington D.C.:ssä erikoisagentti Seeley Boothin (David Boreanaz) kanssa tapauksissa, joissa tarvitaan molempien taitoja. Booth antoikin Brennanille lempinimen "Bones", joka viittaa hänen työhönsä oikeusantropologina. Pari vaikuttaa tähän asti tyytyväisiltä yhteistyöhön heidän persoonallisuuksistaan ja parin välisestä seksuaalisesta jännitteestä huolimatta.


title: Temperance Brennan

text: Vaikka he kieltävätkin romanttisen suhteen, he tapaavat viettämään enemmän ja enemmän aikaa yhdessä työn ulkopuolella ja keskustelevat "intiimejä" keskusteluja menneisyydestään ja nykyisyydestään. Pari "lähes" tapailee lounastaen ja illastaen yhdessä. Booth opetti Brennania luistelemaan ja lähti hänen kanssaan Englantiin ja Kiinaan. Kauden kuusi lopussa paljastuu, että Brennan on raskaana Boothille ja kaudella seitsemän he saavat tyttären, Christine Angela Boothin. Kaudella yhdeksän Booth ja Brennan avioituvat heitä vainonneen tietokonehakkerin, Christopher Pelantia kuoltua. Pelant kiristi Boothia olemaan naimatta Brennania; jos Booth menisi Brennanin kanssa naimisiin, Pelant tappaisi viisi viatonta ihmistä.


title: Temperance Brennan

text: Jeffersonian instituutissa työskentelemisen ohessa Brennan on kirjailija, kirjoittaen fiktiivisestä antropologista, Kathy Reichsistä (joka viittaa oikeaan Kathy Reichsiin, joka kirjoittaa fiktiivisestä antropologista, Temperance Brennanista). Sarjan pilottijaksossa Brennan sanoo toiseksi lähimmän oikeusantropologin olevan Montrealissa. Brennan luottaa eniten parhaaseen ystäväänsä ja työkaveriinsa, poliisipiirtäjä Angela Montenegroon (Michaela Conlin). Angelan ohessa Tri Brennanilla on joukko 'tiiraajia' (agentti Boothin antama nimi kuvaamaan tutkijoiden työtä - "he tiiraavat juttuja"), hyönteisiin erikoistnut tutkija Tri Jack Hodgins (T.J. Thyne ja aikaisemmin Tri Zack Addy (Eric Millegan) luihin erikoistunut traumaekspertti, joka oli myös yksi Tri Brennanin oppilaista.


title: Temperance Brennan

text: Brennan valmistui Northwestern-yliopistosta ja hänellä on metsästyslupa (jaksossa "The Man in the Morgue" paljastettiin, että hänellä on lupa metsästää neljässä osavaltiossa). Hän väittää metsästävänsä vain ruuan vuoksi. Samassa jaksossa hänen sanotaan opetelleen kolmea erityypistä kamppailulajia. Jaksossa "Aliens in a Spaceship" Tri Brennan mainitsee opiskelevansa tällä hetkellä karatea. Lista Brennanin taidoista luetellaan jaksossa "Double Trouble in the Panhandle", jossa paljastetaan hänen olevan koulutettu amatööri trapetsitaiteilija. Brennanin oikesuantropologiaan kohdistuvaa tietoa ja ymmärtämystä verrataan poliisietsivä Columboon, hänen nähtävästi heikkoälykkääseen olemukseen epäiltyjä kohtaan, joka on antanut hänelle kyvyn etsiä johtolankoja toisten ihmisten liikkeistä ("The Woman in the Garden", "The Truth in the Lye", "The Girl with the Curl") ja kiinnostuksen kamppailulajeja kohtaan.


title: Temperance Brennan

text: Jaksossa "Mayhem on the Cross" paljastettiin Tri Brennanin järkyttävä menneisyys kasvattiperheessä. Hänet lukittiin matka-arkkuun kahdeksi päiväksi lautasen rikottamisesta. Brennanin mukaan häntä varoitettiin seurauksista. Vesi oli kuitenkin liian kuumaa ja saippua liukasta, joten astia putosi. Kun Brennan paljasti tiedon Tri Sweetsille ja Boothille, hänestä tuli äärimmäisen tunteellinen. Tämä loi kolmikon välille tunteellisen yhteyden. Vaikka kaikki kolme kieltävätkin sen, heistä tuli paljon läheisempiä.


title: Temperance Brennan

text: Brennan puhuu englannin lisäksi vähintään kuutta eri kieltä, espanjaa ("The Women in the Garden"), ranskaa ("Pilot"), latinaa ("The Boy in the Tree"), kiinaa ("The Boneless Bride in the River" ja "The Boy in the Tree"), japania ("The Girl in the Mask") ja saksaa ("The Blonde in the Game").


title: Temperance Brennan

text: Ensimmäisellä kaudella kerrotaan Brennanin hahmosta ja taustasta. Hän valitsi alansa saadakseen tietää mitä hänen vanhemmilleen tapahtui, heidän kadotessa ilman jälkiä Brennanin ollessa 15-vuotias - jonka jälkeen Brennan joutui epämiellyttävään kasvattiperheeseen ennen kuin hänen isoisänsä pelasti hänet. Tämä paljastettiin ensimmäisen tuotantokauden alussa, mutta toisen tuotantokauden viimeisessä jaksosa Brennan sanoo isälleen luulleensa ettei hänellä ole isovanhempia. Tuotantokaudella paljastettiin myös, että hänellä on isoveli, Russ.


title: Temperance Brennan

text: Ensimmäisen kauden lopussa paljastetaan, että Tenperance Brennanin syntymänimi oli Joy Keenan. Hänen vanhempansa olivat pankkirosvoja, jotka pakotettiin vaihtamaan nimensä ja piiloutumaan heidän todistaessa muita ryhmänsä rosvoja vastaan. Brennan löytää äitinsä jäännökset, joita pidettiin Jeffersonian isntituutissa, ja lopulta ratkaisee murhan. Hän tapaa ja sopii veljensä Russin (aikaisemmin Kyle Keenan) kanssa.


title: Temperance Brennan

text: Kauden juoni koostuu Brennanin ja Boothin kehittyvästä suhteesta ja hänen isänsä ja veljensä paluusta. Jaksossa "Judas on a Pole" Brennan tapaa isänsä, Maxin tutkiessaan tämän suorittamaa murhaa, jonka tarkoituksena oli suojella Brennania ja tämän veljeä, Russia. Max katoaa yhtä nopeasti kuin ilmestyikin ja ottaa Russin mukaansa. Brennanin isä vierailee tämän luona useasti kauden aikana ja onnistuu joka kerta välttämään kiinni jäämisen. Kauden viimeisessä jaksossa hän antaa Boothin pidättää itsensä, tajutessaan joutuvansa lähtemään tyttärensä luota ja hylkäävänsä hänet uudelleen joka kerta paetessaan. Max kertoo hankkineensa Russille hyvän työn, mutta kieltäytyy kertomasta missä hän asuu, koska tämä rikkoo ehdonalaisensa rajoja.


title: Temperance Brennan

text: Toisen kauden viimeisessä jaksossa Brennan suostuu Angelan kaasoksi. Zackin kieltäytyessä Hodginsin bestmanin paikasta, Booth valitaan tehtävään. Jakso päättyy Brennanin ja Boothin seisoessa papin edessä Hodginsin ja Angelan karatessa menemättä naimisiin. Kolmannella kaudella Angela ajattelee tämän aiheuttaneen raon Brennanin ja Boothin ystävyyteen symbolismin takia (mies ja nainen alttarilla); Brennan kuitenkin vaikuttaa alakuloisemmalta kun Booth ei kieltänyt Zackia lähtemästä Irakiin.


title: Temperance Brennan

text: Brennanin isää syytetään FBI:n varajohtajan murhasta, joten hän joutuu oikeuteen (jakso 13). Oikeudenkäynnin aikana Brennan auttaa häntä vapautumaan kaikista syytteistä. Brennan ja Booth joutuvat käymään koko kauden ajan terapiassa Tri Sweetsin luona, koska Booth pidätti Brennanin isän. Kauden edetessä Brennan ja Jeffersonian tiimi aikovat napata sarjamurhaajan joka tunnetaan nimellä "Gormogon", joka lopulta palkkaa Brennanin entisen oppilaan ja tämän hetkisen "tihrun", Zackin avukseen. Brennanin täytyy myös kestää Boothin "kuolema" luodista joka oli tarkoitettu hänelle itselleen. Myöhemmin paljastetaan, että Booth on elossa ja Brennan yrittää saada selville miksei hänelle koskaan kerrottu. Brennan saa tietää, että Tri Sweetsin olisi kuulunut kertoa hänelle, mutta Sweets ei kertonut, koska hän halusi tietää miten Boothin kuolema vaikuttaisi Brennaniin. Brennan muutti mieltään myös lasten hankinnassa hoidettuaan yhtä, joka näytti Brennanin myötätuntoisemman puolen. Tri Brennanilla oli outo hetki Tri Sweetsin ensimmäisen tyttöystävän, Aprilin kanssa, joka halusi vakaassa parisuhteessa olevan naisen mielipiteen. April ajatteli suhteen olevan outo koska hän itse on 27-vuotias ja Sweets täytti vasta 23 vuotta ja kysyi oliko Brennanin ja Boothin ikäerossa (joka on 5 vuotta) haittapuolia. Vaikka Brennan sanoi Aprilille etteivät he ole yhdessä, ei ole varmaa uskoiko hän.


title: Temperance Brennan

text: Brennanin ja Boothin välille ilmestyy lisää vihjeitä romanttisista tunteista ja sarjan luoja Hart Hanson on kiusannut heidän "päätyvän vihdoin sänkyyn." Heidän suhteensa muuttuu hieman pingottuneeksi kun Jared Booth, Seeleyn veli, esitellään. Jaksossa "The Princess and the Pear" Brennan huomauttaa agenttu Perrotalle Boothin tapaavan olevan joskus "tarpeettoman suojelevainen" eikä hän tiedä miksi, Boothin neuvoessa Perrotaa päästämästä Brennania yksin kentälle.


title: Temperance Brennan

text: Brennan ei pidä isänsä uudesta työstä Jeffersoniassa. Sweets väittää sen johtuvan siitä, että vaikka Brennanin isä on nyt paikalla, hän muistaa vain ajan jolloin hän ei ollut paikalla.


title: Temperance Brennan

text: Brennanin näytetään tietävän erityisen paljon miekkataistelun lajista, kun hän ja Sweets loukkaantuvat jouduttuaan Black Knightin hyökkäyksen aiheuttamaan kolariin.


title: Temperance Brennan

text: Temperance Brennanin paljastetaan haluvana lapsen neljännen kauden jaksossa "The Critic in the Cabernet". Hän päättää haluavansa käyttää Boothin spermaa. Booth suostuu, mutta muuttaakin mielensä saadessaan hallusinaation Stewie Griffinistä, joka käskee hänen olla osallisena tai olla osallistumatta ollenkaan. Brennan suostuu olemaan hankkimatta lasta tai vähintään odottamaan. Brennan saa tietää Boothin halusinaatioitsa ja vie hänet sairaalaan, jossa häneltä löydetään aivokasvain. Kun Boothia lykätään leikkaussaliin, hän sanoo Brennanille haluavansa tämän käyttävän hänen spermaansa jos hän kuolee. Kausi loppuu "vaihtoehtoitulevaisuus" jaksoon, joka on itse asiassa Brennanin lukemaa kirjoitusta tajuttomalle Boothille. Vaihtoehtoistodellisuudessa Booth ja Brennan ovat naimisissa ja omistavat klubin, jossa suurin osa sarjan hahmoista työskentelevät. Jakso loppuu Boothin herätessä ja kysyessä Brennanilta "Kuka sinä olet?" ja Brennanin näyttäessä yllättyneeltä ja surulliselta.


title: Temperance Brennan

text: Hart Hanson paljasti haastattelussa, että Boothilla ei ole muistinmenetystä vaan hän ei muista onko Brennan vaihtoehtoistulevaisuuden Brennan jaksosta "The End in the Beginning" vai hänen työparinsa Brennan.


title: Temperance Brennan

text: Viides kausi alkaa kuusi viikkoa neljännen kauden lopun tapahtumista. Kuudessa viikossa Brennan katosi Guatemalaan, jottei hänen tarvitsisi kohdata Seeley Boothia ja tunnetraumaa, jonka he kävivät läpi neljännen kauden lopussa. Brennan palaa takaisin ja yhdessä Boothin kanssa he jatkavat rikoksien ratkaisemista; joskin Booth miettii, olivatko hänen tunteensa Brennania kohtaan aitoja vai aivoleikkauksen aikaansaannosta. Boothin isoisä Hank (Ralph Waite) antaa Brennanille ja Boothille ohjeita suhteeseen, jotka tuntuvat kaikuvan kuuroille korville.


title: Temperance Brennan

text: Kauden kymmenennessä jaksossa paljastuu, että Brennanilla on muitakin sukulaisia kuin isänsä ja veljensä, Margaret (). Margaret viettää joulua yhdessä Brennanin ja tämän työtovereiden kanssa.


title: Temperance Brennan

text: Sweets on kirjoittanut Boothin ja Brennanin rakkaudesta (jota Sweets uskoo olevan) teoksen, mutta jaksossa 16 "The Parts in the Sum of the Whole "Brennan ja Booth kertovat Sweetsille, kuinka he oikeasti tapasivat ensimmäistä kertaa. Kaikki tapahtui n. vuosi ennen tapahtumia, joista sarja alkaa; Brennan ja Booth tutkivat yhdessä tapausta, Booth suutelee Brennania... Jaksossa myös nähdään, kuinka Brennan alkaa työskennellä Angelan kanssa. Jaksossa nähdyt paljastukset menneisyydestä romuttavat Sweetsin kirjan.


title: Temperance Brennan

text: Jaksossa 17 "The Death of the Queen Bee "Brennan ja Booth päätyvät tutkimaan tapausta Brennanin lapsuusmaisemissa. He päätyvät esittämään paria Brennanin vuosikokouksessa napatakseen murhaajan. Käy ilmi, ettei Brennan ollut kovinkaan pidetty high schoolissa, vaan häntä pidettiin hieman outona (Brennania kutsuttiin Mortishiaksi) ja ainut, joka tuntui olleen Brennanin ystävä, on muita karmiva talonmies Ray Buxler ("Robert Englund"). Buxler tapasi etsiä Brennanille kuolleita eläimiä leikeltäväksi.


title: Temperance Brennan

text: Kauden viimeisessä jaksossa "The Beginning in the End" Brennan on lähdössä Indonesiaan etsimään evoluution puuttuvaa lenkkiä ja Booth kutsutaan Afganistaniin kouluttajaksi; molemmat ovat epävarmoja, haluavatko lähteä. Lopulta Brennan lähtee yhdessä Daisyn kanssa Malukun saarille ja Booth kouluttamaan nuoria sotilaita. Jakso päättyy, kun he puristavat toisiaan kädestä ja lupaavat tapaavansa suihkulähteellä, kahvikojun edessä tasan vuoden kuluttua.


title: Temperance Brennan

text: Kuudennen kauden alussa syyttäjä Caroline Julian kutsuu vanhan tiimin takaisin matkoiltaan pelastamaan Camin pulasta. Tapauksen jälkeen kaikki kuitenkin päättävät jäädä Yhdysvaltoihin. Brennan tajuaa olleensa itsekäs lähtiessään, sillä hänen lähdettyään stipendiohjelma siirrettiin New Yorkiin, mikä tarkoitti Jeffersonian antropologian osaston lakkauttamista.


title: Temperance Brennan

text: Booth on tutustunut Afganistanissa naiseen, johon on rakastunut. Hannah Burley (Katheryn Winnick) ja Brennan ystävystyvät keskenään, vaikka Brennanin ja Boothin suhde on edelleen monimutkainen. Booth kuitenkin torjuu Brennanin yrityksen saada hänet ottamaan riskin vielä kerran jaksossa "The Doctor in the Photo", sanoen rakastavansa Hannihia oikeasti, ei vain säälipalkintona. Syy, miksi Brennan kertoo tunteistaan Boothille on tapaus, jota he selvittivät. Yksinäinen ja älykäs kirurgi katoaa kenenkään kaipaamatta häntä ja Brennan ylisamaistuu uhriin peläten saman käyvän hänelle.


title: Temperance Brennan

text: Jaksossa "The Hole in the Heart" tarkka-ampuja Jacob Brodsky (Boothin armeija-aikainen ystävä ja opastaja) ottaa kohteekseen Boothin ja Brennanin tiimin. Brodsky on ottanut tavoitteekseen tappaa Boothin, mutta luodin, joka on tarkoitettu Boothille saa Brennanin harjoittelija Vincent Nigel-Murray (Ryan Cartwright). Nigel-Murrayn menetys on Brennanille raskas ja tarkka-ampujaa pakoillessaan hän joutuu yöpymään Boothin luona. Yöllä Brennan alkaa surra Nigel-Murrayta ja päätyy viettämään loppuyön Boothin kanssa. Myöhemmin Brennan kertoo Angelalle harrastaneensa seksiä Boothin kanssa.


title: Temperance Brennan

text: Kauden päätösjaksossa Booth ja Brennan soluttautuvat keilajoukkueeseen selvittääkseen murhaajan. Jaksossa Angela synnyttää hänen ja Hodginsin lapsen, joka on 25 prosentin mahdollisuudesta olla sokea huolimatta täysin terve. Jakson lopussa Brennan paljastaa Boothille olevansa raskaana tälle, saaden Boothin kasvoille leveän hymyn.


title: Temperance Brennan

text: Kausi alkaa Brennanin ja Boothin totutellessa elämään pariskuntana, joille on syntymässä lapsi. He tasapainottelevat asuntojensa välillä, mutta päättävät lopulta ostaa yhteisen kodin. Jaksossa "The Prisoner in the Pipe "Brennanin synnytys käynnistyy vankilassa ja yrityksestä huolimatta he eivät ehdi sairaalaan, vaan Brennan päätyy synnyttämään lapsen tallissa. Heidän tyttärensä nimeksi tulee Christine Angela Brennanin äidin ja parhaan ystävän mukaan.


title: Temperance Brennan

text: Brennanin isä Max tarjoutuu auttamaan lapsen hoitamisessa, mutta tämä nostaa lapsuuden aikaiset traumat takaisin Brennanin mieleen. Lopulta hän kuitenkin löytää luottamuksen isäänsä ja antaa tämän viettää aikaa tyttärensä kanssa.


title: Temperance Brennan

text: Kauden päätösjaksossa Christopher Pelant, huippuhakkeri, palaa takaisin ahdistamaan Boothin ja Brennanin tiimiä - tosin tällä kertaa hän on lavastanut Brennanin syylliseksi Ethan Sawyerin murhaan. Pelant on tiimiä ovelampi ja on onnistunut mm. valvontakameranauhoja sormeilemalla lavastamaan Brennanin syylliseksi. Brennanista annettu pidätysmääräys saa Brennanin lopulta karkaamaan tyttärensä ja isänsä kanssa, jättäen Boothin Washingtoniin.


title: Tarquinio Provini

text: Tarquinio Provini (29. toukokuuta 1933 Cadeo, Italia – 6. tammikuuta 2005 Bologna, Italia) oli italialainen ratamoottoripyöräilijä. Hän voitti maailmanmestaruuden 125-kuutioisissa vuonna 1957 ja 250-kuutioisissa vuonna 1958. Ensimmäisen mestaruuden Provini ajoi Mondialilla ja seuraavan MV Agustalla.


title: Tarquinio Provini

text: Tarquinio Provini aloitti kilpauransa vuonna 1949 setänsä "Cesar Provinin" nimellä, koska Tarquinio oli vielä liian nuori saamaan kilpailulisenssin. Setänsä nimellä hän voitti alueellisia mestaruuksia ja myöhemmin omalla nimellään Italian mestaruuksia. MM-sarjassa Provini oli heti alusta saakka sarjan parhaimmistoa. Ensimmäisen MM-osakilpailun hän ajoi vuonna 1954 ja oli kilpailun toinen. Seuraavassa osakilpailussa tuli jo uran ensimmäinen voitto. Provinin ura päättyi vuonna 1966 vakavaan loukkaantumiseen Mansaaren osakilpailussa. Hän mursi selkänsä ja halvaantui lantiosta alaspäin. Uran jälkeen Provini perusti "Protar" -nimisen yrityksen, joka valmistaa moottoripyörien pienoismalleja.


title: Kimmo Heinonen (koripalloilija)

text: Kimmo Heinonen (s. 31. tammikuuta 1968 Laitila) on suomalainen entinen koripalloilija ja koripallovalmentaja.


title: Kimmo Heinonen (koripalloilija)

text: Pelaajauransa aikana Heinonen pelasi Uudenkaupungin Korihaissa, jota hän myöhemmin myös valmensi. Seuran päävalmentajana Heinonen toimi kaudella 1999–2000.


title: WWE Bragging Rights

text: WWE Bragging Rights on showpaini pay-per-view (PPV) tapahtuma, minkä tuottaa World Wrestling Entertainment (WWE) lokakuisin. Tapahtuma paikkasi Cyber Sunday tapahtuman vuonna 2009. Show’n knseptina on taistelu RAW:n ja SmackDown brändien välillä. Show’n lopuksi jaetaan Bragging Rights palkinto paremmalle brändille.WWE Bragging Rights sivut


title: Charles Richet

text: Charles Robert Richet (1850 – 1935) oli ranskalainen Collège de Francessa työskennellyt fysiologi, joka on tunnettu työstään immunologian parissa. Richet sai vuoden 1913 Nobelin lääketieteen palkinnon anafylaksian eli äkillisen ja hengenvaarallisen allergisen reaktion tutkimuksista. Tutkimuksessaan hän injektoi ankeriaan verta koiriin ja löysi siten äkillisen allergiareaktion.


title: Charles Richet

text: Immunologian lisäksi Richet oli kiinnostunut muun muassa yliluonnollisista ilmiöistä, pasifismista, ilmailusta ja rodunjalostuksesta. Hän harjoitti spiritualismia ja paranormaalien ilmiöiden tutkimusta. Hänen sanotaan nimenneen ektoplasman, jolla tarkoitetaan ainetta jota syntyy henkimaailman materialisoituessa. Richet myös osallistui muiden tutkijoiden kanssa meedio Eusapia Palladinon istuntoihin.


title: Norjan energiapolitiikka

text: Norjan energiapolitiikka Norjan energiapolitiikasta mukaan lukien energiantuotanto ja maan hallituksen, eduskunnan ja muiden sidosryhmien tapa energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Norjan energiapolitiikka

text: Merkittävintä Norjan energiapolitiikalle on öljyntuotanto. Maahan ei ole koskaan rakennettu ydinvoimaa. Norja tuottaa 99 % sähköstään vesivoimalla ja tuulivoimapotentiaali on suuri.


title: Norjan energiapolitiikka

text: Norja on ollut aloitteellinen kansainvälisissä ilmastoneuvotteluissa. Ilmastonlämpenemisen arvellaan vaikuttavan Norjan jäätikköjen sulamiseen. Norjan tavoite on hiilineutraalius vuoteen 2030 mennessä.


title: Norjan energiapolitiikka

text: Norjan tavoite on, että 2017 kolmasosa uusista autoista on sähköautoja tai hybridejä.


title: Norjan energiapolitiikka

text: 1960-luvun lopulla alkanut Pohjanmeren öljyn ja maakaasun poraaminen, jalostaminen ja vienti ulkomaille on vaurastuttanut Norjaa. Norjalaiset yritykset osallistuvat öljyntuotantoon myös ulkomailla, ja pyrkivät hyödyntämään esimerkiksi arktisia öljyvaroja.


title: Norjan energiapolitiikka

text: Norjan valtion eläkerahasto, jota kutsutaan Norjan valtion öljyrahastoksi oli 277 mrd € vuonna 2009. Helsingin Sanomien mukaan se on Euroopan suurin osakerahasto ja maailman toiseksi suurin valtion rahasto Yhdistyneiden Arabiemiraattien rahaston jälkeen. Vuonna 2009 öljyrahaston suurimmiksi sijoituksiksi mainittiin Shell, Nestle ja HSBC-pankki. Britannian ja Yhdysvaltojen valtion lainoja rahastolla oli noin 9 mrd € kumpaakin. Syksyllä 2009 öljyrahasto keskusteli ympäristöasioista sijoitusyrityksissään.


title: Norjan energiapolitiikka

text: Norjan tavoite on lisätä vuosina 2001-2016 uusiutuvaa lämpö- ja sähköenergiaa 30 TWh. Syöttötariffi otettiin käyttöön Norjassa vuonna 1999. Tuuli-, vesi- ja biomassatariffia uusittiin vuonna 2008.


title: Norjan energiapolitiikka

text: Rakennusten rakennusmääräyksiä on tiukennettu energiankulutuksen osalta, esimerkiksi julkisten rakennusten käyttövesi on lämmitettävä uusiutuvalla energialla.


title: Norjan energiapolitiikka

text: Norjalaisten energiatutkijoiden mukaan tulevaisuudessa tuulivoimalla tuotetusta sähköstä voi tulla maalle yhtä merkittävä vientituote kuin öljystä. Maan tuulivoimapotentiaalin arvioidaan olevan 14 000 TWh. Asiantuntijat ennustavat tuotannoksi 20 TWh vuonna 2020. Öljyä viedään nyt 2 500 TWh vuodessa.


title: Norjan energiapolitiikka

text: Aker Kværner on osallistunut Ranskan ja Saksan merituulivoiman rakentamiseen. StatoilHydro kehittää tuulivoimaa Enovan tuella. Norjan energiaministeri sai vuonna 2008 raportin, jossa suunniteltiin 5 000-8 000 MW:n merituulipuistoja (28 mrd euroa) vuoteen 2025 mennessä. Tavoite on myydä sähkö Eurooppaan. Ruotsalainen SCA ja norjalainen energiayhtiö Statkraft tekivät sopimuksen 2 800 GWh tuulivoimaa Jämtlannin ja Norrlannin lääneissä syyskuussa 2007.


title: Norjan energiapolitiikka

text: Norjalainen Renewable Energy Corporation (REC) on aurinkoenergialaitteita valmistava yritys.


title: Norjan energiapolitiikka

text: Norjan bioenergiatavoite on 14 TWh vuoteen 2020 mennessä.


title: Norjan energiapolitiikka

text: Norjalainen työryhmä arvioi vuonna 2006 laajamittaisen kotimaisen biopolttoainetuotannon puusta mahdolliseksi 4-6 vuoden päästä ja tuotannoksi 10-20 vuoden päästä 20-30 % kotimaista polttoainetta. Tuotanto luo 10 000 työpaikkaa. Norsk Hydro ja Norske Skog tutkivat vuonna 2006-7 biodieselin valmistusta puusta. Kaupallista tehdasta ennustettiin vuosiksi 2013-16 (100-200 milj. l/a, 2 milj. m puuta/v). Vuonna 2006 hinta arvioitiin 20 % soija- tai rypsiöljydieseliä kalliimmaksi.


title: Rogue Trip: Vacation 2012

text: Rogue Trip: Vacation 2012 on SingleTracin kehittämä ja GT Interactiven julkaisema ajopeli. Peli julkaistiin PlayStationille vuonna 1998. Pelin idea muistuttaa "Twisted Metal" -sarjaa. Pelissä on The Mighty Mighty Bosstonesin säveltämä ääniraita.


title: Rogue Trip: Vacation 2012

text: "Rogue Trip: Vacation 2012" on kilpa-ajoa, jossa käytetään aseita. Pelaaja valitsee ajoneuvon ja paikan sekä taistelee vihollisten kanssa. Aseita ja parannuksia on ripoteltu pitkin ratoja ja niitä voi kerätä. Viimeinen hengissä oleva kuski on voittaja.


title: Rogue Trip: Vacation 2012

text: Juonessa pelaaja on autopalkkamurhaaja, joka ottaa kyytiinsä turisteja erilaisissa paikoissa ja esittelee nähtävyyksiä. Koska yhdessä radassa on vain yksi turisti, pelaajan voittamista estävät kilpakumppanit. Rahaa pelaaja saa keräämällä dollarimerkkejä ja tuhoamalla kulisseja. Rahaa käytetään elämä- ja asepäivityksiin.


title: Robert Bárány

text: Robert Bárány (1876 – 1936) oli itävaltalainen lääketieteilijä. Hän sai lääketieteen Nobelin palkinnon vuonna 1914 tasapainoelimiin liittyvistä tutkimuksistaan.


title: Robert Bárány

text: Bárány syntyi, kasvoi ja opiskeli Wienissä, mutta vietti muutamia vuosia Saksassa suoritettuaan lääketieteen tutkintonsa vuonna 1900. Saadessaan tiedon Nobelista hän oli venäläisellä sotavankileirillä; hän oli toiminut Itävallan armeijan siviililääkärinä. Punaisen ristin ja Ruotsin prinssin pyynnöstä hänet vapautettiin. Elämänsä loppupuolella hän asui Ruotsissa ja työskenteli Uppsalan yliopistossa.


title: Laulut kuin unta

text: Laulut kuin unta on Jere & The Universe -yhtyeestä tutun Jere Ijäksen ensimmäinen sooloalbumi. Se julkaistiin 28. lokakuuta 2009.


title: Laulut kuin unta

text: Kaikki kappaleet kirjoittanut Jere Ijäs.


title: Pueraria mirifica

text: Pueraria mirifica on Aasiassa kasvava kudzujen eli kudzupapujen sukuun kuuluva hernekasvi, jonka juuria on käytetty rohdoksena.


title: Pueraria mirifica

text: "Pueraria mirifica" on isokokoinen köynnöskasvi. Sillä on kolmilehdykkäiset, kiiltävät lehdet, violetit kukat, karvaiset palkohedelmät ja myhkyräiset, päältä ruskeat, sisältä valkoiset juuret. Se kasvaa Thaimaan sademetsissä.


title: Pueraria mirifica

text: Kasvin valkoisista juurista kuivattua jauhetta on käytetty perinteisesti osana Thaimaan kansanlääkintää nuorentavana ravintolisänä sekä miehille että naisille


title: Pueraria mirifica

text: "Pueraria mirifica"a on tieteellisesti tutkittu erityisesti Thaimaassa, jossa sen on osoitettu vähentävän vaihdevuosivaivoja, kuten kuumia aaltoja, unihäiriöitä, kuivaa ihoa, korkeaa veren kolesterolia, amenorreaa sekä emättimen kuivuusoireita. Pueraria mirifican on myös todettu estävän osteoporoosia hormonikorvaushoidon tapaan.


title: Pueraria mirifica

text: Kasvia sisältäviä ravintolisiä on vedetty Suomessa ja eräissä muissa Euroopan maissa pois markkinoilta, koska niiden ominaisuuksia ei tunneta riittävän hyvin.


title: Pleo

text: Pleo on tekoälyllä varustettu robottidinosaurus, joka voi nähdä, kuulla, kävellä, matkia tunteita ja toimia vuorovaikutuksessa ympäristönsä kanssa. Pleo painaa 1,5 kg ja on 33 cm pitkä, ja sen esikuvana on ollut camarasauruksen poikanen. Amerikkalainen valmistaja Ugobe luokittelee Pleon "Life Form" -tuotteeksi, jolle ominainen tunnuspiirre on oman "persoonallisuuden" kehittyminen. Pleon käyttäytyminen perustuu ohjelmistoon, jonka valmistaja kuvaa yhdistävän "perustarpeet" ja "vaistot" (kuten nälkä, uni, leikkiminen ja tutkiminen) ulkoisiin ärsykkeisiin kuten ääni, valo, kosketus ja värit. Pleolla on stereokuulo, ja infrapunasensorin avulla se huomaa esteet ja objektit, eikä se esimerkiksi kävele pöydän reunan yli.


title: Pleo

text: Ugobe käytti Pleon kehitystyöhön yli miljoona dollaria. Se esiteltiin helmikuussa 2006 DEMO-konferensissa Scottsdalessa, Arizonassa. Pleon pääsuunnittelija on Caleb Chung, joka oli myös mukana suunnittelemassa 2000-luvun vaihteessa suosittua lelua, Furbya. Yhdysvalloissa Pleon hinta oli vuonna 2008 noin 350 dollaria.


title: Cholet Basket

text: Cholet Basket on cholet'lainen koripalloseura.


title: Cholet Basket

text: Seura perustettiin vuonna 1975. Kauden 1987–1988 jälkeen Cholet nousi pääsarjaan. Vuosina 1998 ja 1999 seura voitti Ranskan cup-mestaruuden. Kaudella 2008–2009 seura oli EuroChallengen finaalissa, mutta hävisi sen italialaiselle Virtus Bolognalle. Kauden 2009–2010 päätteeksi seura voitti ensimmäisen Ranskan mestaruutensa.


title: Kimmo Vyyryläinen

text: Kimmo Vyyryläinen (s. 25. heinäkuuta 1962 Kaarina) on suomalainen koripallovalmentaja ja koripalloilija.


title: Kimmo Vyyryläinen

text: Vyyryläinen pelasi SM-sarjassa vuosina 1982–1998. Aktiiviuransa hän lopetti vuonna 2003, jolloin hän pelasi vielä Kaarinan Urassa I-divisioonassa.


title: Kimmo Vyyryläinen

text: Vyyryläinen on valmistunut Vierumäen urheiluopistolta ammattivalmentajaksi vuonna 2004. Kaudet 2000–2003 hän toimi divarissa Kaarinan Uran päävalmentaja ennen siirtymistään pääsarjassa pelanneen Korihaiden päävalmentajaksi. Valmennettuaan pääsarjassa hän siirtyi takaisin divariin Turun NMKY:n päävalmentajaksi. Marraskuussa 2007 Vyyryläinen erosi päävalmentajatehtävistään, koska seurajohdon ja hänen mielipiteensä erosivat toisistaan. Kaudeksi 2008–2009 hän teki paluun Uran päävalmentajaksi. Kauden 2010–2011 Vyyryläinen toimi Salon Vilppaan päävalmentajana.


title: Pyhä (Mietoinen)

text: Pyhä, vakiintuneelta nimeltään Pyhe, joskus myös "Pyhö" on kylä ja taajama Mynämäen kunnan Mietoisissa, Varsinais-Suomessa. Se sijaitsee Laajoen rannalla. Pyhä-nimitystä käytetään myös koko sitä ympäröivästä taajama-alueesta. Pyhän kylä käsittää kuitenkin vain pienen osan alueesta, sillä suuri osa taajamasta sijaitsee läheisten Saaren ja Valaskallion kylien alueella.


title: Pyhä (Mietoinen)

text: Kylässä on historiallisen ajan alussa ollut kaksi yhden manttaalin tilaa, jotka olivat rälssimaana 1500-luvulla. Saman vuosisadan lopulla tilat olivat myös vähän aikaa kuninkaan omaisuutta. Tiloista muodostettiin säterit 1600-luvun alussa, mutta toinen tiloista autioitui vuosisadan aikana. Seuraavalla vuosisadalla, 1700-luvulla kylässä oli lähteiden mukaan jälleen kaksi tilaa, Haakari ja Punta eli Isotalo.


title: Pyhä (Mietoinen)

text: Haakari ostettiin perintötilaksi 1760-luvulla ja jaettiin Ylis- ja Alishaarin tiloiksi. Myös Punnan tila jaettiin Ylis- ja Alispunnaksi. Alun perin molempien Haakarin tilojen talouskeskukset sijaitsivat vierekkäin, mutta myöhemmin Ylishaakarin rakennukset siirrettiin kauemmas kylätontista. Ylispunta puolestaan hävisi 1900-luvun alussa ja niiden paikalle rakennettiin Mietoisten maamiesseurantalo vuonna 1922. Kylän mailla asui vuosisadan alussa myös lukuisia mäkitupalaisia.


title: Pyhä (Mietoinen)

text: Laajoen laaksoon rakentunut kyläkeskus on rakenteeltaan tiivis ja se on säilyttänyt hyvin 1920-luvulla muodostuneen ilmeensä. Kylään myöhemmin rakennetut talot on pystytetty pääosin Pyhäntien varteen. Kylän pohjois- ja itäpuoli muodostuvat laajoista peltoaukeista.


title: Pyhä (Mietoinen)

text: Varsinainen Pyheen kylä sijaitsee alueen pohjoisosassa, jossa sijaitsee muun muassa Mietoisten maamiesseurantalo. Pyhäntien varressa ja Valaskallion kylässä sijaitsevassa 1909 rakennetussa ja 1930 laajennetussa Pyhän koulussa on ala-aste ja sen yhteydessä päiväkoti. Kylän eteläpuolella, Lauttanpään puretun höyrylaivalaiturin läheisyydessä eli nykyisen Kustavin- ja Pyhäntien risteyksessä puolestaan sijaitsee talkoovoimin rakennettu Pyheen kylätori.


title: Mustan laguunin hirviö

text: Mustan laguunin hirviö () on vuonna 1954 valmistunut Jack Arnoldin ohjaama yhdysvaltalainen tieteiskauhuelokuva. Eräs tutkimusryhmä löytää Amazonilta oudon olion käden, ja olio paljastuu hirviöksi, ”kalaihmiseksi”, joka rakastuu erääseen ryhmän jäsenistä.


title: Mustan laguunin hirviö

text: Elokuva on mustavalkoinen, ja se kuvattiin kolmiulotteisena.


title: Wilhelm Tell (televisiosarja)

text: Wilhelm Tell () on Anthony Horowitzin luoma seikkailupainotteinen televisiosarja, jota kuvattiin kahden tuotantokauden verran vuosina 1987–1989. Sarjan tuottivat yhdysvaltalaiselle The Family Channelille Steven North ja Richard Schlesinger yhteistyössä ranskalaisen FR3-televisioyhtiön kanssa. Kuvauspaikkana toimi Ranska.


title: Wilhelm Tell (televisiosarja)

text: Tarina asettuu 1300-luvun Itävaltaan. Wilhelm Tell (Will Lyman) taistelee selviytyäkseen pahaa kuvernööriä, Gessleriä (Jeremy Clyde) vastaan, jonka aikomuksena on riistää oikeudet paikallisilta kyläläisiltä. Kaikki alkaa kun Tellin poika, Matthew (David Barry Gray), hankkiutuu hankaluuksiin Gesslerin sotilaiden kanssa. Lopulta Wilhelm Tellin ainoaksi keinoksi pelastaa poikansa on itse ampua omena jalkajousella hänen päänsä päältä. Tästä alkaa tarina jossa Wilhelm Telliä viedään erinäisiin seikkailuihin 72:n jakson verran.


title: ODESSA (järjestö)

text: ODESSA on lyhenne sanoista Organisation der ehemaligen SS-Angehörigen (suomeksi 'Entisten SS-jäsenten järjestö'). ODESSA perustettiin toisen maailmansodan loppupuolella tarkoituksena pelastaa korkea-arvoisia tai varakkaita Saksan kansallissosialistisen työväenpuolueen kannattajia uhkaavalta vankeudelta.


title: ODESSA (järjestö)

text: Frederick Forsyth kirjoitti 1972 kuuluisan aiheeseen liittyvän romaanin "Odessan miehet", josta sovitettiin samanniminen elokuva "Odessan miehet" vuonna 1974.


title: Anders Kallur

text: Anders Kallur (s. 6. kesäkuuta 1952 Ludvika, Ruotsi) on uransa lopettanut ruotsalainen jääkiekkoilija, pelipaikaltaan hyökkääjä.


title: Anders Kallur

text: Kallur pelasi kaudet 1975–1979 kotimaansa pääsarjassa Elitserienissä ja edusti sinä aikana MODOta, Södertäljea ja Djurgårdensia. Kaudeksi 1979–1980 Kallur teki sopimuksen NHL:n New York Islandersin kanssa. Kalluria ei koskaan varattu NHL:ään, vaan hän teki sopimuksen vapaana pelaajana.


title: Anders Kallur

text: Kallur pelasi koko kuusi kautta kestäneen NHL-uransa Islandersissa ja voitti neljällä ensimmäisellä kaudellaan kullakin Stanley Cupin. Yhdessä Stefan Perssonin kanssa hän oli ensimmäinen eurooppalainen Stanley Cup-voittaja.


title: Anders Kallur

text: Nykyisin Kallur toimii Islandersin kykyjenetsijänä.


title: Anders Kallur

text: Kallurin tyttäret Jenny ja Susanna ovat menestyneitä yleisurheilijoita.


title: Steve Kmak

text: Steve "Fuzz" Kmak (s. 1970) on amerikkalainen basisti, joka on Disturbedin entinen basisti. Hän oli Disturbedin jäsen vuosina 1996–2003. Kmakilla on vaimo ja kaksi lasta.


title: Niels K. Jerne

text: Niels Kaj Jerne (23. joulukuuta 1911 – 7. lokakuuta 1994) oli tanskalainen immunologi. Hän sai yhdessä Georges J. F. Köhlerin ja César Milsteinin kanssa Nobelin lääketieteen palkinnon vuonna 1984 työstään immuunijärjestelmän tutkimuksessa ja monoklonaalisten vasta-aineiden tuottamisesta.


title: Niels K. Jerne

text: Jerne syntyi vuonna 1911 Lontoossa, jonne hänen vanhempansa olivat muuttaneet Tanskasta vuotta aiemmin. Ensimmäisen maailmansodan aikana perhe muutti Alankomaihin ja Jerne vietti nuoruutensa Rotterdamissa. Opiskeltuaan kaksi vuotta fysiikkaa Leidenin yliopistossa Jerne muutti Kööpenhaminaan ja vaihtoi opiskelualansa lääketieteeseen. Hän valmistui Kööpenhaminan yliopiston lääketieteellisestä vuonna 1947 ja vuonna 1951 hän väitteli tohtoriksi aiheenaan vasta-aineiden affiniteetti eli sitoutumisvoima. Vuosina 1943–1956 Jerne oli tutkijana Tanskan Kansallisessa Seerumi-instituutissa ja tänä aikana hän kehitteli vasta-aineiden kehittymisteorian, mistä hän sai kansainvälistä tunnustusta. Vuonna 1956 hän meni Geneveen Maailman terveysjärjestöön biologisten standardien ja immunologian osastojen johtajaksi. Vuonna 1962 Jerne lähti neljäksi vuodeksi Yhdysvaltoihin Pittsburghin yliopistoon mikrobiologian professoriksi ja mikrobiologian osaston johtajaksi. Hän jatkoi Maailman terveysjärjestössä immunologian asiantuntijapaneelissa Yhdysvaltoihin muuttamisen jälkeenkin. Vuonna 1966 Jerne palasi Eurooppaan, kokeellisen terapian professoriksi Frankfurtin Johann Wolfgang Goethe -yliopistoon. Vuonna 1969 hän vaihtoi jälleen työtään siirtyen Sveitsin Baseliin, jossa hän toimi Baselin Immunologian Instituutin johtajana eläkkeelle siirtymiseensä saakka vuoteen 1980. 1970- ja 1980-luvuilla Jerne oli immuunijärjestelmän teorian kehittelyn uranuurtajia. Hän oli monien yliopistojen kunniatohtori ja monien tiedeyhteisöjen jäsen.


title: Niels K. Jerne

text: Jerne avioitui kolme kertaa ja hänellä oli kolme poikaa: Ivar (s. 1936) ja Donald (s. 1941) Tjek Jernen kanssa ja Andreas Wettstein (s. 1971) Gertrud Wettsteinin kanssa.


title: Raino Pesu

text: Raino Pesu (s. 15. lokakuuta 1972 Joutseno) on suomalainen hiihto- ja pyöräsuunnistaja. Hiihtosuunnistuksessa Lounais-Hämeen Rastia ja pyöräsuunnistuksessa Hiiltomiehiä edustavaa Pesua valmensi Paavo Valkonen.


title: Raino Pesu

text: Lillehammerin hiihtosuunnistuksen MM-kilpailuissa 1996 Pesu voitti pronssia lyhyeltä matkalta. Kaksi vuotta myöhemmin Windischgarstenissa hän voitti lyhyen matkan maailmanmestaruuden. Hiihtosuunnistuksen maailmancupin kokonaiskilpailun hän voitti vuonna 1999. Borovetzin MM-kilpailuissa 2002 hän voitti pronssia pitkältä matkalta ja sprintistä. Lisäksi hän on voittanut viestihopeaa vuonna 1994 Val di Nonissa, 1996 Lillehammerissa, 2000 Krasnojarskissa ja 2002 Borovetzissa sekä viestipronssia vuonna 1998 Windischgarstenissa. Pyöräsuunnistuksen MM-kilpailuissa Fontainebleaussa 2002 hän voitti pronssia viestistä.


title: Raino Pesu

text: Raino Pesu on naimisissa hiihto- ja pyöräsuunnistaja Mervi Pesun kanssa.


title: Stereo

text: Stereo voi viitata mm. seuraaviin asioihin:


title: August Krogh

text: Schack August Steenberg Krogh (1874 – 1949) oli tanskalainen fysiologi ja eläintieteilijä. Hän sai lääketieteen Nobelin palkinnon vuonna 1920 hiussuonia koskevista tutkimuksistaan.


title: August Krogh

text: Krogh aloitti Kööpenhaminassa lääketieteen opinnot, mutta vaihtoi pääainetta eläintieteeseen. Valmistuttuaan hän pääsi fysiologi Christian Bohrin (Niels Bohrin isä) assistentiksi. Krogh tutki urallaan monenlaisia asioita, joista monet liittyivät eliöiden kaasujen vaihtoon.


title: Kalifornian yliopisto (Santa Barbara)

text: Kalifornian yliopisto, Santa Barbara (UCSB) on julkinen tutkimusyliopisto, joka kuuluu Kalifornian yliopisto -systeemiin. UCSB on jakaantunut viiteen eri laitokseen. Opiskelijoita siellä on yhteensä 17 726 ja jatko-opiskelijoita 2 833. Kampuksen pinta-ala on 4,1 km².


title: Kalifornian yliopisto (Santa Barbara)

text: UCSB perustettiin vuonna 1905 itsenäisenä opettajien opistona, mutta liittyi vuonna 1944 Kalifornian yliopisto -systeemiin. Yliopiston nykyinen nimi otettiin käyttöön vuonna 1958.


title: Kalifornian yliopisto (Santa Barbara)

text: Yliopisto saa rahoituksensa useasta lähteestä, kuten valtion obligaatioista, tiedekunnan tutkimusrahoista, opiskelijamaksuista ja lahjoittajilta.


title: Stereoääni

text: Stereoääni, 2-kanavainen ääni tai yleisemmin pelkkä stereo, tarkoittaa äänentoistossa kahden kaiuttimen, vasen ja oikea sekä vähintään kahden äänikanavan käyttämistä. Stereolla tyypillisimmin lisätään musiikin tilavaikutelmaa sijoittamalla instrumentit, kaiut ja muut efektit stereokuvan eri kohtiin.


title: Stereoääni

text: Ensimmäiset stereoäänilevyt ilmestyivät Yhdysvalloissa vuonna 1958. Ensimmäiset stereofonisten radiolähetysten standardit hyväksyttiin vuonna 1961, ja tv-lähetysten standardit vuonna 1984. Nykyisin stereoääntä käytetään lähes kaikessa sähköisessä mediassa, kuten CD-musiikissa, televisiossa ja äänenpakkaustiedostoissa.


title: Disjunktiivinen normaalimuoto

text: Disjunktiivinen normaalimuoto tarkoittaa sellaista lauseketta, joka on koottu propositiologiikan propositiomuuttujista sekä TAI-, JA- ja EI-konnektiiveista (merkitään formula_1, formula_2 ja formula_3) tietyllä tavalla, joka kuvataan alla tarkemmin. Tämän menetelmän mukainen esitys on olemassa jokaiselle totuusfunktiolle, mikä osoittaa kyseisen konnektiivi-joukon täydelliseksi ja näin tekee propositiologiikan "peruskonnektiiveista" ja itse disjunktiivisen normaalimuodon menetelmästä perustavan välineen niin kaksiarvo-logiikan tutkimiselle kuin sen sovelluksillekin esimerkiksi loogisissa piireissä.


title: Disjunktiivinen normaalimuoto

text: Totuusfunktiota esittävän lausekkeen sanotaan olevan disjunktiivisessa normaalimuodossa, kun se on seuraavaa muotoa:


title: Disjunktiivinen normaalimuoto

text:
Esimerkiksi lauseke
on disjunktiivisessa normaalimuodossa. Se koostuu kolmesta alkeiskonjunktiosta, joissa on viisi, yksi ja neljä literaalia.


title: Disjunktiivinen normaalimuoto

text: On huomattava, ettei mikä tahansa TAI-, JA- ja EI-konnektiiveja yhdistelemällä muodostettu lauseke ole disjunktiivisessa normaalimuodossa. Normaalimuoto edellyttää "3-tasoisuutta", jossa TAI-konnektiivit ovat uloimpana, JA-konnektiivit seuraavalla tasolla, ja EI-konnektiivit sisimpänä suoraan propositiomuuttujien edessä.


title: Disjunktiivinen normaalimuoto

text: Mielivaltainen totuusfunktio formula_5 voidaan esittää disjunktiivisessa normaalimuodossa olevalla lausekkeella, jonka muodostamisen tapa kuvataan tässä.


title: Disjunktiivinen normaalimuoto

text: Alipropositioiden monipaikkainen TAI-yhdistelmä formula_6 antaa TAI-konnektiivien sulutuksesta huolimatta arvon formula_7 tarkalleen silloin jos edes yksi formula_8-alipropositio saa arvon formula_7, sillä TAI:n määritelmän perusteella se nousee "sulkuja avattaessa" aina ylemmäs päätyen lopulta koko lausekkeen arvoksi. Esimerkiksi


Disjunktiivinen normaalimuoto


title: Disjunktiivinen normaalimuoto

text: Erityisesti TAI-konnektiivi on siis liitännäinen. Sama päättely pätee JA-konnektiivilla arvon formula_11 suhteen, joten on nähty miten TAI- tai JA-konnektiivin yhdistelmä on tulkittavissa monipaikkaiseksi totuusfunktioiksi yksinkertaisella tavalla. Esimerkiksi monipaikkainen JA-konnektiivi antaa arvon formula_7 vain silloin, kun kaikki siinä yhdistettävät arvot ovat formula_7.


title: Disjunktiivinen normaalimuoto

text: Muodostetaan sellaisia alkeiskonjunktioita, jotka saavat arvon formula_7 tarkalleen yhdellä totuusjakaumalla, ja nämä totuusjakaumat ovat tarkalleen samat kuin ne, joilla haluttu totuusfunktio formula_15 saa arvon formula_7. Tämä onnistuu niin, että kussakin muodostettavassa alkeiskonjunktiossa on kaikki formula_15:n käyttämät propositiomuuttujat, joista EI-konnektiivilla varustetaan ne, joiden arvo on formula_11 alkeiskonjunktioon liittyvässä totuusjakaumassa, jotta kaikista literaaleista saataisiin sillä arvo formula_7 alkeiskonjunktion JA-yhdistelyyn ja täten formula_7 alkeiskonjunktiosta saatavaksi arvoksi. Jos esimerkiksi formula_15 saa arvon formula_7 totuusjakaumalla formula_23, tähän totuusjakaumaan liitetään alkeiskonjunktio formula_24.


title: Disjunktiivinen normaalimuoto

text: Yhdistetään yllä kuvatulla tavalla muodostetut alkeiskonjunktiot TAI-konnektiiveilla, jolloin halutun totuusfunktion formula_15 normaalimuoto-esitys on valmis. Näin koottu lauseke esittää todella haluttua totuusfunktiota, sillä siitä saadaan arvo formula_7 tarkalleen silloin, kun joku TAI-yhdistelyssä olevista alkeiskonjunktioista antaa arvon formula_7, mikä taas käytettyjen alkeiskonjunktioiden muodostamistavan perusteella tarkoittaa sitä, että totuusjakaumana on nyt jokin niistä totuusjakaumista, joilla haluttu totuusfunktio formula_15 saa arvon formula_7. Toisaalta jokaista formula_15:ssä arvon formula_7 antavaa totuusjakaumaa kohti koottu esitys sisältää alkeiskonjunktion, joka antaa arvon formula_7 tällä totuusjakaumalla, jolloin formula_7 päätyy TAI-yhdistelyn kautta myös kootusta esityksestä saatavaksi totuusarvoksi. On siis nähty, että formula_15 ja koottu normaalimuoto antavat arvon formula_7 tarkalleen samoilla totuusjakaumilla.


title: Disjunktiivinen normaalimuoto

text: Erikoistapauksena esityksen kokoamisessa on se tilanne, jossa haluttu totuusfunktio on formula_36-funktio, joka saa arvon formula_36 kaikilla totuusjakaumilla. Yllä kuvatulla tavalla normaalimuodoksi tulisi nyt tyhjä lauseke. Tämän välttämiseksi voidaan esitykseksi valita nyt aina formula_11-arvoinen lauseke formula_39, joka on disjunktiivisessa normaalimuodossa sallittua muotoa.


title: Disjunktiivinen normaalimuoto

text: Totuusfunktion esittäminen disjunktiivisessa normaalimuodossa hahmottunee parhaiten esimerkin kautta. Olkoon haluttu totuusfunktio formula_40 se formula_41-kokoinen totuusfunktio, joka on kuvattu alla olevassa totuustaulussa.


title: Disjunktiivinen normaalimuoto

text: Kyseinen totuusfunktio saa arvon formula_42, kun totuusjakaumana on formula_43 tai formula_44, mistä seuraa, että menetelmän mukaiset käytettävät alkeiskonjunktiot ovat nyt formula_45 ja formula_46. (Huomaa, että tässä esimerkissä JA-konnektiivit on jätetty kirjoittamatta, mikä on yleinen tapa kirjallisuudessa.)


title: Disjunktiivinen normaalimuoto

text: Kun ne "disjunktoidaan" TAI-konnektiiveilla, normaalimuodon lausekkeeksi saadaan nyt formula_47


title: Disjunktiivinen normaalimuoto

text: Tämä lauseke esittää totuusfunktiota formula_40, mitä voidaan "testata" vaikka totuusjakaumalla formula_49, jolloin lauseke antaa arvon formula_50


title: Disjunktiivinen normaalimuoto

text: , tai totuusjakaumalla formula_51, jolloin lauseke saa arvon formula_52


title: Zen ja jousella ampumisen taito

text: Zen ja jousella ampumisen taito () on saksalaisen filosofian professorin Eugen Herrigelin kirjoittama kirja kokemuksistaan japanilaisen jousimestarin Awan opetuksessa Japanissa 1920-luvulla. Teosta pidetään länsimaisen zen-kirjallisuuden klassikkona.


title: Gerry Anderson (täsmennyssivu)

text: Gerry Anderson voi tarkoittaa seuraavia henkilöitä:


title: Luke McCormick

text: Luke Martin McCormick (s. 15. elokuuta 1983) on brittiläinen jalkapallomaalivahti. McCormick edustaa Englannin ykkösliigan Plymouth Argylea toimien seuran kapteenina. 7. kesäkuuta 2008 McCormick ajoi humalassa ylinopeudella M6-moottoritietä Range Rover -maastoautollaan osuen Toyota Previa -tila-autoon, joka suistui törmäyksen voimasta ulos tieltä. McCormickin aiheuttamassa kuolonkolarissa menehtyivät Toyotassa matkustaneet 8– ja 10–vuotiaat veljekset Ben ja Arron Peak. Toyotan kuljettajana ollut isä Philip Peak sai vakavia pysyviä vammoja. Lokakuussa 2008 McCormick tuomittiin seitsemän vuoden ja neljän kuukauden vankeuteen. McCormick vapautui vankilasta vuonna 2012 ja jatkoi jalkapallouraansa edustaen lyhyesti Truro Citya ja Oxford Unitedia ennen paluutaan Plymouthiin.


title: Frédéric Mitterrand

text: Frédéric Mitterrand (s. 21. elokuuta 1947) on ranskalainen poliitikko, josta tuli kesäkuussa 2009 maansa kulttuuri- ja viestintäministeri. Hän on tullut tunnetuksi lisäksi muun muassa näyttelijänä ja juontajana. Hänen viihdeuransa toi hänelle César-ehdokkuuden (1983) sekä kaksi 7 d'or -palkintoa (1989, 1990). Hän on tehnyt myös dokumentteja. Hän on François Mitterrandin sisaruksen poika.


title: Frédéric Mitterrand

text: Vuonna 2008 Mitterrandista tuli Ranskan akatemian Roomassa johtaja. Hän on Kunnialegioonan ritari, Ordre National du Mériten upseeri ja Ordre des Arts et des Lettres'n komentaja.


title: Frédéric Mitterrand

text: Mitterrand on kirjoittanut useita kirjoja. Eräs niistä, vuonna 2005 ilmestynyt omaelämäkerrallinen "La mauvaise vie", on johtanut syytöksiin siitä, että Mitterrand olisi sekaantunut alaikäisiin poikiin Thaimaassa ollessaan. Hän on tuohtunut syytöksistä ja ilmoittanut, että harrasti seksiä vain oman ikäistensä tai viisi vuotta nuorempien kanssa. Kirja ei herättänyt kohua ilmestyessään, vaan vasta syksyllä 2009, kun Mitterrand astui puolustamaan Roman Polańskia.


title: Frédéric Mitterrand

text: Kirjassaan Mitterrand kertoi maksaneensa seksistä poikien kanssa.


title: Gerry Anderson

text: Gerry Anderson (14. huhtikuuta 1929 Lontoo, Iso-Britannia – 26. joulukuuta 2012) oli brittiläinen tuottaja, käsikirjoittaja ja ohjaaja. Puolisonsa Sylvia Andersonin kanssa hän loi muun muassa televisiosarjat "Myrskylinnut", "UFO" ja "Avaruusasema Alfa".